Въпрос № 1

Вещно право. Понятие, система, видове вещни права.


С термина вещно право се означават няколко неща:

1.Клон от правото, по конкретно от гражданското право, който обслужва статиката на гражданските правоотношения. Като част от ГП ВП е уредено нормативно в страните, които има граждански кодекс непосредствено след общата част. В България отсъствието на граждански кодекс е довело до разпокъсана уредба в отделни закони (ЗС, ЗДС, ЗОС и други), което създава проблеми при правоприлагането. Преди 1951 г. материята е била уредена в ЗИСС, акт, според някои автори, имащ кодификационен характер. Този закон (ЗИСС) има 325 члена и съдържа подробна уредба на основните вещноправни институти. Днес ЗС, след последните промени, има ограни4ено прилойно поле о голяма част от материята се урежда от други закони. 

2.Със същия термин се означава определена учебна и научна дисциплина, която се свързва с изучаването на правото на собственост и останалите вещни права.

3.Със същия термин се означава определно субективно право, което спада към категорията на притезателните права.

Генезисът на съвременното ВП е в Римското право, което е създало вещноправни институти, познати и днес на множество правни системи, включително някои от термините се възприети и днес. 

Обект на ВП са вещите. В теорията се приема, че ВП представлява правоотношение по повод на вещи. По своя характер вещните права са абсолютни. Това означава, че на носителя на вещното право противостои задължението на всички останали правни субекти да се съобразяват с неговите права. На тази плоскост се разграничават вещното от облигационното право, тъй като при последното правнозадължено е лицето по облигационното правоотношение. 

Вещните права следва да се отграничават и от прават върху интелектуалната собственост, които също са абсолютни, но нямат за обект вещ.


Субект на ВП – те са посочени в законодателството с оглед на правото на собственост в чл.2, ал.2 ЗС. Това са държавата, общините, кооперациите и дргуи юридически лица, както и гражданите. Изброяването е неточно, тъй като кооперациите посочени като отделен вид ЮЛ. На практика всички субекти на ГП са субекти и на вещни права. 


При вещните права е характерна една особеност. Те са „нумерус клаузус” (ограничен брой, затворени от закона). Това означава, че в една правна система могат да съществуват само тези вещни права, които изрично са уредени в законодателството. Това е съществена разлика между вещните и другите притезателни права, сред които могат да се срежнат и „ненаименувани”. 


Системата на българското ВП включва следните видове вещни права:

1.Право на собственост. Това е абсолютно, неограничено вещно право. Конституцията в чл.17 разглежда правото на собственост в 2 аспекта – публична и частна собственост. Субект на публичната собственост могат да бъдат само държавата и общините, докато на частната – всички субекти, посочени в чл.2, ал.1 от ЗС. Правото на собственост се урежда основно в ЗС, но има отделни разпоредби и в други нормативни актове.

Освен правото на собственост нашата правна система познава и ограничени вещни права, които ЗС нарича още „вещни права върху чужда вещ”. Еднйо от тях е правото на строеж, уредено основно в чл.63-67 ЗС. В някоисъчинения и актове се нарича още „супервиция”. Това е ограничено вещно право, което се състои в правната възможност едно лице да построи или придобие постройка върху чужд имот и да стане неин собственик. По начало собственикът на терена е собственик и на всичко, построено върху него, освен ако не е уговорено друго. Това „друго” е правото на строеж. Именно то нарушава придобиването по приращение. Правото на строеж бе широко използвано  (на практика единствено до 1990 г.), тъй като до тогава държавата напрактика отстъпваше само правото на строеж. Правото на строеж спада към т.нар. „стари вещни права”.

2.Право на ползване. Това е ограничено вещно право, абсолютно, но ограничено, както и правото на строеж по отношение на правото на собственост. 

Неговата същност се състои в правото да се използват определени вещи или вещ и да се получават добивите от тях, без да се променят съществено. Правото на ползване елиминира приращението досежно направените насаждения в имота. По начало тези насадения принадлежат на собственика на имота, освен ако той не е уредил други му право на ползване. Правото на ползване е познато от Римското право, а днес е уредено основно в чл.56-62 ЗС

3.Сервитутни права. Това са родова категория ограничени вещни права, наричани още служещи. В миналото аса имали широко разпространение, но днес имат ограничено приложно поле. При тези права винаги е налице един господстващ и един служещ имот. При това положение собственикът на господстващия имот може да си слущи със служещия с оглед използването на своя имот. Най-често срещан пример е правото на преминаване. Уредба – ЗС, ЗУТ и особено чл.7 от Закон за опазване на селскостопанското имущество (ЗОСИ). И сервитутните права спадат към старите вещни права. 

4.Право на надстрояване и пристрояване. Това ограничено вещно право дава възмножност на неговия носител да надстрои или пристрои съществуваща сграда и да стане собственик на надстроеното или пристроеното. То е комплексно право и е уредено сравнително по-късно в законодателството. Уредва – ЗС и ЗУТ.

Всички тези вещни права са абсолютни, както правото на собственост. Ограничени са само по отношение правото на собственост, от което те произлизат.

В теорията се поставя под въпрос ипотеката като определено вещно право. Ипотечното право е прието като вещно в чл.23 от Закона за привилегиите и ипотеките ЗПИ (отменен). Ипотеката  се приема за вещно право и в Френския граждански кодекс. Понастоящем разпоредбите на ЗЗД не допускат тълкуване, което да приема ипотеката като вещно право. Наистина при нея е налице право на следване, характерно за останалите права. Това ще рече, че ипотекарният кредитор винаги може да се удовлетвори предпочително от недвижимия имот независимо в чии ръце се намира.

Независимо от тази възможност като цяло ипотеката не се приема за вещно право, тъй като тя не дава възможност за характерната за вещното право фактическа власт върху веща. Ето защо на този етап на законодателното развитие ипотеката трябва да се приема като вещно обезпечение.
Системата на вещнбите права не е уредена еднократно за неопределен период от време. В миналото българското право е познавало и други ограничени вещни права. Това е било правото на стопанисване и управление по чл.18 от Конституцията от 1971 г. и правото на кооперативно земеползване според примерния устав на ТКЗС от 1968 г.

Понастоящем тези права не се уреждат от законодателството, а самите нормативни актове са изрично отменени. Днес ЗДС и ЗОС в някои текстове използват термина „управление” относно държавни или общински имоти, но в този случай не се има предвид определено вещно право, а само конкретно проявление на правото на собственост.

Въпрос №2

Понятие за вещи. Видове. Движими и недвижими вещи.

В законодателството липсва дефиниция относно термина „вещ”. Съдебната практика също не е създала дефиниция относно този термин. Това е оставено на правната теория. Оформенио са две становища относно понятие „вещ”.

Според проф. Венедиков вещите са самостоятелни веществени обекти с изключение на хората. Отграничението се прави уместно, тъй като в Римското право робите също са считани за вещи. Достойнството на определението е обособяването на самостоятелния характер на вещта, т.е. отграничението й от другите обекти. Като недостатък се приема определение „веществен”, тъй като по хипотеза то също е неопределено и чрез него не може да се определя и самата вещ.

Другата дефиниция е на Витали Таджер. Според него за ГП вещите са материални предмети, които имат самостоятелно съществуване. Това определение има следните преимущества:

1.То детерминира вещите само с оглед на ГП и по този начин изключва други значени на термина.

2.Посочва съществените признаци на веща:

А) материалност (телесност) – именно този признак отграничава вещите от другите субекти на ГП

Б) вещите имат самостоятелен характер – именно тази самостоятелност определя границите на вещните права по отношение на обектите.


Създаденото определение има дадена практическа стойност. Съобразно приетите признаци към вещите се причесляват и онези обекти, които на пръв поглед нямат веществен характер, но те са самостоятелни. Такива според българското ГП са животните и в този смисъл отговорността за вреди, причинени от тях се категоризира като вреди, причинени от вещи – чл.50 от ЗЗД. Това е една специфична отговорност на непозволеното увреждане. 


Делението на вещите може да се осъществи в зависимост от различни критерии. ГП приема за меродавно няколко от тях.


Според това дали вещите участват в гразданския оборот се делят на вещи в оборота и вещи извън оборота.  Законодателството по начало не определя кои вещи участват в гражданския оборот, а се задоволява да отграничи онези, които са извън него. Приема се, че това са обектите на публичната собственост, както и онези движими вещи, чието придобиване е поставено под особен режим – огнестрелни оръжия, взривоопасни вещества и т.н. това деление в известна степен е условно, тъй като не осъществява абсолютна забрана за участие в оборота дори на публичната собственост и поставените в особен режим вещи. Публичната собственост също участва в стопанския оборот, но то се извършва съобразно Закона за концесиите. Що се отнася за особения режим, той също не е изцяло забранителен, но изисква предварителни действия преди придобиването на посочените вещи.


С най-голямо практическо значение е деленито на вещите на движими и недвижими. Често пъти в законодателството, практиката и теорията недвижимите вещи се наричат още недвижими имоти. И тук законът, по пътя на законодателствената икономия, регламентира само недвижимите имоти като всичко останало, извън определението се счита за движима вещ. Съгласно чл.110, ал.1 ЗС недвижими имоти са земята, растенията, сградите и другите постройки и въоще всичко, което по естествен начин или от действието на човека е прикрепено трайно към земята или постройката. Определението е класическо и съществува в почти всички граждански кодекси. Неговият генезис е в Римското право и измененията в дефиницията в в съвременните законодателства са несъществени. От него се вижда, че недвижимите имоти могхат да се обособят в 2 големи групи:

1.В първата група са изчирно посочените обекти – земя, сгради и т.н. тук се допуска една тафтология като едновременно се употребяват термините „сграда” и „постройка”.

2.Втората група са практически неопределен брой вещи, поначало движими, които стават недвижими след трайното прикрепване към земята или постройката. Изрично се изисква прикрепването да е трайно. Това означава, че не са недвижими имоти онези постройки, които са нетрайно прикрипени (павилиони, лавки) и могат лесно да се отделят от терена. Тези обекти са самостоятелно уредени в ЗУТ.

Този признак „трайност” е много съществен и означава, че прикрепената вещ не може да се отдели от земята или постройката без значително повреждане и на двата обекта – Постановление на пленума на ВС № 6/1974 г.

Всички други вещи извън посочените в чл.110, ал.1 ЗС са движими. Към движимите вещи чл.110, ал.2 добавя и енергията. Енергията няма признака телесност, поради което не отговаря на изискванията за вещ, но фикционната норма я приравнява на вещ с оглед нуждите на ГП и НП.

Практическото деление на недвижими и движими имоти има сериозни последици за законодателството и практиката. Поначало законът регламентира статуса на недвижимите имоти. За тях най-често се предвижда специална форма за придобиване, както и последващи действия, докато за движимите вещи практически несъществуват ограничения. Нашият закон е (чл.18 ЗЗД) предвидил нотариална форма за придобиване на недвижими имоти и вещни права върху такива имоти като неспазването на тази форма води до недействителност на сделката (чл. 26, ал.2 ЗЗД).

Като изключение от нотариалната форма са предвидени 2 други (писмена с нотариална заверка на подписите или обикновена писмена), но те са уредени лимитативно и казуистично. Нормите не подлежат на разширително тълкуване. Формалният характер на придобиването на недвижимите имоти се следва от вписването на придобивните актове в службата по вписванията. Посоченият формализъм не е характерен за движимите вещи. Същевременно законът, с цел икономия, се стреми да регламентира най-пълно правото на собственост върху недвижимите имоти. Правилата за правото на собственост се прилагат съответно и за вещшните права върху недвижими имоти, доколкото законът не постановява друго – чл.111, ал.1 ЗС. Ограниченията върху правото на собственост най-често се свързват с придобиването на недвижими имоти и като изключение с движимите вещи.

Друго деление на вещите ги определя като родово определени и индивидуално определени. Родово определени са онези вещи, при които от значение е само родът (напр. парите). За тях важи принципът „Родът не погива”, което означава по-голяма отговорност от лицето, задължило се да престира родово определени вещи.

Индивидуално определени са онези вещи, при които е настъпила така начерената индивидуализация (спецификация). При тях вещта се характеризира със строго индивидуални белези. Родово определените вещи могат да бъдат обект на заема за потребление, докато индивидуалните - на заема за послужване.

Вещите могат да се делят на главни вещи и принадлежности. Главна е онази вещ, която има самостоятелно съществуване, докато принадлежността следва съдбата на главната вещ – чл.98 ЗС.

Въпрос №3

Владени. Видове владение. Държане.

Владението по изключение е дефинирано в нашия закон. 

Гражданското законодателство се дистанцира от дефинициите, изхождайки от латинската максима, че всяка дефиниция е опасна. Изключенито за владението се дължи на многовековната традиция, още повече определението в чл. 68 ЗС е взаимствано от Римското право. Според закона владението е упражняване на фактическа власт върху вещ, която владелецът държи лично или чрез другиго като своя. Така владението е определено още в древността като използваният термин е „posesio”. Етимологията на думата показва, че тя се образува от термините „potus” и “sedere” („силен” и „установявам се”), което ще рече, че още тогава владението се схваща като фактическа власт, а не правоотношение. Наложеният термин „posesio” се използва в много правни системи, а у нас теорията и практиката означават исковете за защита на владението като посесорни. Владението е изключително широко практическо положение и за това законът му отдава подобаващо място, а в теорията то се нарича още „преден мост на собствеността”. У нас подобна идея се съдържа в чл.373 ГПК, текст, който задължава съдебният изпълнител, когато налага възбрана върху недвижим имот да провери данните за правото на собственост. Ако няма сигурни данни за собствеността, се взима предвид владението към деня на възбраната, т.е. законът приравнява фактическата власт на вещно право.

Според определението владението включва два елемента:

1.Обективан елемент. Той се свързва с фактическата власт върху вещта. Нарича се „corpus posesionis” или само “corpus”. Обективният елемент има ярко изразена външна и зява. Това е властта, която владелецът упражнява върху вещта. Могат да се владея както движими, така и недвижими имоти. Този елемент се доказва лесно и законодателят му определя самостоятелно място. Фактическата власт може да се упражнява както от владелеца, така и от друго лице.

2.Субективен елемент. Той се изразява в държането на вещта като своя. Нарича се „animus posidendi” или само “animus”. Субективният елемент означава, че владелецът упражнява точно такива действия, които би извършвал и собственикът на имота. За разлика от обективния, субективният елемент е трудно доказуем, тъй като е част от психическия свят на субекта. По тази причина законодателят е установил в чл.69 ЗС една оборима презумпция. Предполага се, че лицето държи вещта като своя, докато не се докаже, че е държи за другиго. Тази оборима премпция не само улеснява доказателството, но и разпределя доказателствената тежест в процеса. Разбира се, нейното присъствие не освобождава съда от детайлно проучване на действителната фактическа обстановка – ПП на ВС №6/1974 г.


Наличието на субективния елемент има определящо значение за владението. С неговото отпадане владението се превръща в държане. Субективният елемент изисква извършването на действия, които по категоричен начин да доказват, че вещта се държи като своя. Това означава извършване на действия, които съответстват на определено вещно право. Най-често се владее правото на собственост. Това означава, че владелецът ще извършва действия аналогични на собственика. Възможно е обаче да се владее и ограничено вещно право – наричано в литературата „квазивладение”. При тази хипотеза владелецът извършва действия, които би извършвал и носителят на ограничено вещно право, например ползва имота като ползвател или строи като носител на право на строеж.

Субективният елемент е винаги личен. Той не може да се осъществи от другиго. Този елемент е налице и тогава, когато друг осъществявав фактическата власт. Разбира се, доказването при тази хипотеза е много трудно, тъй като презумпцията в чл.69 няма да намери приложение.

Законодателството разграничава две големи групи владение – обикновено владение, наричано още недобросъвестно и добросъвестно владение. Тук отново се определя само добросъвестното като извън него остават хипотезите на обикновеното владение. 

В закона владението еднозначно се посочва като индикация за вещно право върху имота. Освен това обаче законодателството съдържа специална уредба, която дава възможност на владението като фактическа власт да прерастне във вещно право. Законът намира за нормално една дълго упражнявана фактическа власт да се превърне във вещно право и това става по пътя на придобивната давност. 

Освен тези две важни практически значения на владението, законът съдържа специални норми, които уреждат правата на владелеца за направените от него разноски за имота и подобренията в имота. Това е една специална уредба, което дерогира общия ред за недопустимост на неоснователното обогатяване, уредена в чл.55-59 ЗЗД. 

Освен владението законът урежда в чл. 65, ал.2 ЗС една друга разновидност на фактическата власт – държането. Държането е упражняване на фактическа власт върху вещ, което лицето не държи като своя. Става ясно от дефеницията, че при държането липсва субективния елемент. Тази липса най-често се демонстрира с действия от страна на държателя, които недвусмислено показват, че той държи вещта за другимо. Това може да бъде собственикът на вещта или владелецът. Макар и по-скромно по обем, държането има важно практическо значение, поради което се защитава от закона. Най-често срещаният държател е наемателят – лице, упражняващо фактическа власт, което показва, че държи вещта за друг чрез заплащането на уговорения наем. Такъв е също влогоприемателят, залогодържателят и други.

Липсата на субективен елемент поставя държателя в по-неизгодно положение от владелеца. Държателят не се ползва от специалния ред за пеализиране на разноските, направени за съхранение на вещта или за подобрения. За него остава общият ред по ЗЗД. Същевременно държането, колкото и да е продължително не може да прерастне във вещно право.  

Въпрос № 4

Придобиване, загубване и защита на владението и държането.

В закона няма изрично уредени способи за придобиване на владение. Правната теория е обособила няколко големи групи от способи за придобиване на владение. 

Първата от тях, с най-важно практическо положение е придобиването на владението чрез сделки, типичен производен придобивен способ. Прецизността изисква да се уточни, че в действителност това не са сделки, тъй като при тях няма прехвърляне на права. Става дума за прехвърляне на фактическа власт, поради което е удачно да се говори за квазисделки. Основание за подобно разбиране ни дава чл. 82 ЗС, според който владелецът може да присъедини към своето владение това на праводателя си. Самият термин „праводател” означава, че е налице транслация на фактическа власт. Нормата е уредена с оглед придобиването по давност , но може по аналогия да се приложи във всеки конкретен случай. За разлика от сделките за прехвърляне на вещни права, тук по начало не може да се говори за форма. Форма трябва да е налице само при изключенията на добросъвестното владение, както и на владението, придобито въз основа на предварителен договор.

Втората група способи се означават като придобиване на владение чрез едностранни действия или завладяване. Това донякъде наподобява придобиване на права по първичен способ. Тази група има сравнително ограничено приложно поле. При нея обикновено не се изисква форма или основание за придобиване на владението. Римските юристи са означавали това придобиване с израза „владея, защото владея”.

Третата група придобивни способи намира своето основание в разпоредбата на чл. 68, ал. 1 ЗС – придобиване на владение чрез друго лице. При тази хипотеза владелецът осъществява само намерението (анимуса), фактическата власт се реализира чрез друг.

Четвъртата група способи се определя т.нар. „interversio posesionis” – прирастване във владение. Този способ намира приложение само при едни субекти – държателите. За него можем да говорим тогава, когато държателят прибави към фактическата власт и намерението да държи вещта като своя. Например наемателят откаже да плаща наем. 

Изгубването на владението е действие с обратна сила на придобиването. Може да се каже, че способите, характерни за придобиването ще са валидни и при изгубването, например прехвърляне на фактическата власт, изоставяне на вещта, изгубване на анимуса, при което другото лице започва да държи вещта като своя или превръщането на владелеца в държател.

За да се изгуби владението е достатъчно отпадането и на анимуса. Самото изгубване обаче трябва да се разграничава от квалифицираното изгубване, с което се прекъсва давностния срок. За него не е достатъчно изгубването на владението, а е необходимо това изгубване да продължи повече от 6 месеца. Разбира се, изгубването може да се дължи и на намесата на друго лице, което отнема вещта, като това от своя страна е основание за владетелска защита.

Макар и да е фактическа власт, законът много подробно урежда защитата на владението. Причините са най-малко две:

1.Широкото значение и употребата на владението в гражданското право;

2.Недопускане на самоуправството.

Владелческата защита е уредена в материалното право – чл. 75, 76 ЗС и чл. 294-296 ГПК като особено исково производство. Самият факт, че защитата попада в главата за особените производства означава, че законодателят отделя специално внимание на посесорната защита. Особеното при нея е, че исковете за защита винаги са подсъдни на районния съд, независимо от стойността на иска. Ако с исковете са защитава нарушено владение на недвижим имот, този иск е подсъден пред онзи РС, в чийто район се намира недвижимият имот.

Втората особеност на защитата е нейната бързина. При тези дела съдът проверява само факта на владението и факта на нарушението. Ако лицето-владелец междувременно е предявило оск за собственост, то не може да предяви и владелчески иск за защита, докато е висящ процесът за собствеността. Това е така, защото съдът ще се произнесе с решение със сила на пресъдено нещо относно вещното право, а това до голяма степен ще предрещи изхода по евентуален посесорен иск. Когато владението е отнето с насилие или по скрит начин, съдът може да наложи на нарушителя и глоба до 100 лв. Решението, относно предаването на имота подлежи на предварително изпълнение.

Материалноправната защита, уредена в ЗС включва 2 посесорни иска:


Първият иск е по чл. 75 ЗС.

1.Обект на защита – с този иск се защитава владението на недвижим имот. Именно в чл. 75 законът говори и за квази владение като допуска с иска да се защитава не само владението на правото на собственост, но и владение на вещно право върху недвижим имот, като изрично се споменава владението на сервитут.

2.Този иск не защитава всяко владение, а само продължителното. Като condicio sine quano е посочен срокът от 6 месеца, който трябва да е продължило владението. Това, само по себе си налага като доказателство в процеса да се представят достоверните данни за продължителността на владението. И в този случай ЗС е създал чл. 83, една оборима презумпция, улесняваща доказването. Според закона, който докаже, че е владял в различни времена, предполага се, че е владял и в промеждутъка, ако не се докаже друго. Следователно владелецът, обосновавайки иска си, трябва да установи началният срок на владението и факта на нарушението като срокът между тях трябва да бъде повече от 6 месеца. 

3.С иска по чл. 75 се защитава владението срещу всяко нарушение. Това означава, че искът не е личен и дава основание на някои автори да го определят в теорията като квазипетиторен иск (петиторни са исковете, с които се защитават вещни права). Срокът, в който може да се предяви искът по чл. 75 е 6 месеца.

Вторият иск е уреден в чл. 76 ЗС.  - нарича се още иск за възстановяване на отнето владение

1.Обект на защита – той е значително по-широк от този предходния иск. Защитава се владението както на движими, така и на недвижими вещи.

2.Искът е по-широк и по съдържание. С него се защитава не само отнето владение, но и отнето държане. В този смисъл държателят може да ползва за възстановяване на фактическата си власт както облигационните искове, така и посесорният иск по чл. 76 ЗС.

3.В разграничение на предходния, искът по чл. 76 не изисква продължителност на владението. Той защитава както продължителното, така и моментното владение.

4.Срокът за предявяване на иска е 6 месеца и той тече от момента на отнемане на владението.

5.Искът по чл. 76 е личен. Той се предявява винаги срещу лицето, което е отнело вещта. Това определено поставя в по-трудна ситуация ищецът по чл. 76, отколкото този по чл. 75. 

6.Законът изисква владението не просто да е нарушено, а да е отнето, значи владелецът да е лишен от фактическата власт. Това отнемане трябва да е станало чрез насилие. Терминът се тълкува разширително и се приема, че насилието може да е както физическо, така и психическо, изразяващо се в заплахи. 

Скритият начин означава, че владелецът не е поставен в известност за отнемане на владението. Това най-често се случва, когато фактическата власт се упражнява от друго лице. Независимо от предвидените санкции срещу нарушителя, отнел владението, самият той също получава защита от закона, ако владението му е продължило повече от 6 месеца, като може да се защити с иск по чл. 75. Разпоредбата е наложена, за да не се допуска самоуправство – чл. 76 ЗС.

Въпрос № 5

Добросъвестно владение

Владението се дели на две големи групи – обикновено и добросъвестно. Член 80, ал. 2 ЗС дава една идея за т.нар. „законно владение” като в текста се говори за владение, придобито чрез престъпление, но изрична реглавентация на законно владение не се съдържа в ЗС.

За разлика от казаното, в чл. 70, ал. 1 е поместена една подробна дефиниция на добросъвестното владение. До голяма степен тази дефениция е взаимствана от чл. 317 ЗИС като разликите са несъществени. Според текста на закона добросъвестен е онзи владелец, който владее вещта на правно основание, годно да го направи собственик, без да знае, че праводателят не е собственик или предписаната от закона форма е опорачена. Така изложеното определение изисква изясняването на няколко основни понятия:

1.Правно основание – Не съществува единомислие в литературата относно характера на правното основание. Приема се почти единодушно, че това е акт, с който се придобиват вещни права. Според една група автори, законът под термина „правно основание” разбира само производни придобивни способи. Аргумент за това разбиране авторите черпят в законовия израз „Праводателят не е собственик”. След като самият закон говори за праводаване, очевидно е, че е налице производен способ, за който е характерно праводаването. 

Другата група счита, че законът има предвид както производни, така и първични придобивни способи. Аргумент за подобо съждение авторите виждат в израза „предписаната форма е била опорочена”. Ерго, може да е налице и първичен способ без праводаване, но с опорочена форма. 

Съдебната практика не взима окончателно становище по спора, който има и много сериозна практическа стойност. Все пак, с оглед нуждите на практиката съдилищата стоят по-близо до първото становище, което очевидно е по-често срещаният казус.

Правното основание може да бъде сделка, най-често продажба, замяна, дарение, даване вместо плащане и въобще всяка сделка с вещноправно действие. 

Спор предизвиква същността на делбата. Относно съдебната делба едни автори считат, че тя има конститутивно действие. Това означава, че с делбата се прехвърлят вещни права. Другата група счита, че тя има декларативно действие – никакви вещни права не се прехвърлят, а само се декларира кой имот чия собственост е.

Съдебната практика отдава предпочитание на правното становище, а именно, че чрез съдебната делба се прехвърлят права, т.е. тя може да се счита за правно основание по смисъла на чл. 70, ал. 1 ЗС. При всички случаи, ако делът на един от съделителите се уравни с вещ, лична собственост на другия от съделителите, делбата е правно основание.

Относно доброволната делба дълги години се приемаше, че не е правно основание, но категоричната позиция на практиката за доброволния характер на делбата я нарежда сред правните основания по смисъла на чл. 70, ал. 1 ЗС. Съдебното решение обаче, с което се присъжда една вещ не е правно основание.

Съдебната спогодба – и в този случай теорията упорито отричаше спогодбата като правно основание – проф. Венедиков. Това становище бе преодоляно от практиката – ПП № 7/1973 г., с което се прие, че съдебната спогодба по своята същност е договор, утвърден от съда. Ето защо всички норми за сделките, включително чл. 26 ЗЗД, ще са валидни и за съдебната спогодба. Следователно практиката отреди съдебната спогодба в графата на правните основания по смисъла на чл. 70, ал. 1 ЗС. Не е правно основание наследяването по закон или завещание, тъй като то дава възможност да се придобие съвкупност от права и задължения. Наследяването по завет обаче е правно основание, тъй като с това особено завещание се оставя в наследство конкретно определена вещ. 

Правното основание трябва да има вещноправен ефект или както казва законът – да бъде годно да направи владелеца собственик. 

ЗС изисква правното основание да бъде годно да направи владелеца собствени. Това означава, че трябва да е налице придобивен способ с вещноправно действие.

Негодни са всички основания, които не прехвърлят вещни права, например предварителен договор, договор с лице без представителна власт – чл. 37 ЗЗД, както и нищожните правни основания. Най-често срещани са тези, при които липсва изискуема форма.

Унищожаемото правно основание обаче е годно до момента, в който бъде унищожено.

Липсата на вписване на правното основание не го прави недействително, но владелецът не може да се ползва от уредената в чл. 113 ЗС непротивопоставимост.

Вторият порок по смисъла на чл. 70, ал.1 изисква предписаната от закона форма да е опорочена. На пръв поглед това означава формата да не е спазена. Неспазването на формата обаче е условие за нищожност на една сделка – чл. 26, ал. 2 ЗЗД и по този начин правното основаниеще бъде негодно. Това обстоятелство налага чрез тълкуване да се потърси действителното съдържание на нормата:

1.чл. 70, ал. 1 ЗС изисква формата да бъде установена от закона, т.е. тя е условие за валидност на сделката;

2.предписаната от закона форма трябва да бъде спазена, в противен случай следва нищожност.

3.Порокът във формата трябва да съществува в нейното процесуално, а не материално правно основание, т.е. ако законът изисква нотариална форма, същата следва да се спази. Порокът обаче трябва да се изразява в нарушение на правилата, установени в чл. 465 и сл. ГПК, например изповядване на сделката пред ненадлежен нотариус. Правилата на ГПК и ЗННД изискват сделки с недвижими имоти да се изповядват пред онзи нотариус(и), в чийто район на действие се намира недвижимият имот. Ако сделката се изповяда пред друг нотариус, то формата ще бъде спазена, но ще има порок, който недопуска да се прехвърли правото на собственост. Точно този порок има предвид чл. 70, ал. 1 ЗС.

Общо и за двата недостатъка е незнанието на владелеца. Той не трябва да знае:

1.Че праводателят не е собственик на имота;

2.Че предписаната от закона форма е опорочена.

Това незнание се квалифицира от ЗС като добросъвестност. Житейски не е логично незнанието да съществува за неограничен период от време. Ето защо ЗС изисква незнанието (добросъвестността) да е налице при възникване на правното основание. По-късното узнаване на обстоятелствата е правно ирелевантно, тъй като добросъвестността е част от вътрешния мир на субекта нейното доказване среща сериозни практически проблеми. По тази причина ЗС установява оборимата презумпция, че добросъвестността се предполага до доказване на противното. Това означава, че при наличие на обективните факти винаги се предполага добросъвестен владелец.

Въпрос № 6

Добросъвестен подобрител. Видове.

Владението обикновено се осъществява в един значителен период от време, в който владелецът извършва определение въздействия върху веща. Най-често те се свързват с подобрения в имота, тъй като владелецът по дефениция държи вещта като своя. Това е наложило законът да създаде специални норми, уреждащи отношенията между собственика и владелеца по повод направените разноски за имота и състояния в него. Ако се допусне собственикът да вендикира (да си вземе обратно) вещта без да обезщети владелеца, ще се допусне неоснователно обогатяване, което се забранява от всички правни системи.

Нормите на чл. 72-74 ЗС обаче са специални и се прилагат само в отношенията владелец-собственик, с малки изключения и за други вещни права. Държателят не се ползва от този специален ред. 

Съдебната практика и теорията са наложили термина подобрител по отношение на владелеца, направил подобрения в чужд имот. В този термин има две големи деления: добросъвестен подобрител и обикновен подобрител.

Самото понятие добросъвестен подобритело също е събирателно и има предвид следните категории:

1.Добросъвестен владелец. Законът дава права на добросъвестния владелец именно поради неговите качества и тази категория се приема за легално определение за добросъвестен подобрител. Останалите се приравняват към нея.

2.Владелец, придобил владението въз основа на предварителен договор, сключен със собственика на имота. Това е обикновен владелец. Само по отношение на доходите от имота и направените подобрения той се приравнява на добросъвестен. Причината за това е сключеният предварителен договор със собственика на имота. Този договор се урежда в чл. 19 ЗЗД, има широко практическо приложение и като правило предшества договорът за продажба на недвижими имоти. Целта на тази сделка е да се уточнят параметрите на окончателната и да получи сигурност купувачът, че сделката ще се финализира. Ето защо предварителният договор по силата на чл. 19 ЗЗД трябв да съдържа всички съществени условия на окончателната сделка. Същевременно, ако тя се сключва в нотариална форма или в писмена форма с нотариална заверка на подписите, предварителният договор трябва да се сключи с писмена форма. Обикновено след сключване на такъв договор продавачът предава владението на купувача, а последният капарира имота. Възможно е на посочения в договора срок (падеж) продавачът да откаже сключването на окончателен договор. В този случай купувачът има на разположение конститутивен иск по чл. 19, ал. 3 ЗЗД, с който може да поиска РС да обяви предварителния договор за окончателен. Възможността владелецът по предварителния договор да стане собственик на имота мотивира законодателя да го квалифицира като добросъвестен подобрител. Счита се, че той прави подобрения в имот, чиято собственост ще придобие било чрез сключване на окончателна сделка или пък с влизане в сила на съдебно решение по иск по чл. 19, ал. 3 ЗЗД.

3.Като добросъвестен подобрител законът определя и владелеца по чл. 74, ал. 2 ЗС. Това също е обикновен (недобросъвестен) владелец. Той обаче прави подобрения в имота със знанието на собственика, без последният да се противопоставя. Законът наказва собственика за неговото бездействие, изхождайки от принципа, че никой не може да черпи права от бездействието си. Собственикът се наказва и за намерението му при ревандикация на имота да получи последния заедно с направените подобрения. По тези съображения на посочената категория владелци се дава статут на добросъвестни подобрители.

4.В тази категория добросъвестният подобрител не е владелец. Липсва регламентация в закона, но съдебната практика – ПП № 6б1974 г. изрично регламентира посочения субект като добросъвестен подобрител. Става дума за собственик на недвижим имот, който прави подобрения в имота. В определен момент неговото придобивно основание отпада, например договорът се разваля или се обявява за нищожен. Този собственик се счита за добросъвестен подобрител до момента на отпадане на придобивното основание. Решението се налага, защото отпадането на придобивното основание ретроагира към момента на неговото възникване. Това изрично е посочено в чл. 88 ЗЗД.

5.Последната категория добросъвестен подобрител е регламентирана в параграф 4в от Преходните и заключителни разпоредби на ЗСПЗС. Става дума за ползвател, който е придобил правото на ползване на недвижим имот въз основа на актовете на НС, бивш държавен съвет или МС. По силата на реституционния закон имотът следва да се възстанови на бивш собственик или негови наследници като ползвателят за направените подобрения има права на добросъвестен подобрител. В този смисъл е решение 875-00-IV ВКС. 

Въпрос № 7

Права на добросъвестния подобрител.

Права на обикновения подобрител.

В закона не съществува легална дефиниция за подобрение. Съдебната практика е приела, че подобрението представлява създаване на такова състояние в имота, което увеличава неговата ползвателна стойсност. Освен това практиката изисква състоянието да е направено законно и неговото отделяне от имота да застрашава имота или състоянието със значително увреждане (например изграждането на една постройка) – ПП на ВС № 6/1974 г. Освен разноските за подобрения, практиката обособява още 2 групи:

1.Необходими разноски – това са средства, които се влагат за запазване на самата вещ. Прием се, че те не увеличават стойността им.

2.Луксозни разноски – Това са средства, с чието влагане се увеличава абсолютната стойснот на вещта. Разграничението между тях и подобренията е сравнително трудно и до голяма степен се определя от конкретната обстановка (пример ПВЦ дограма в 90-те години се смята за луксозна разноска).

Освен направените разноски законът третира в различна степен плодовете, които дава вещта. Те са естествени и граждански плодове. По отношение на тях законът не съдържа еднакво правило за 5-те категории добросъвестен подобрител. В една група са поставени добросъвестният владелец и този по предварителен договор, а в друга – останалите. Първите двама могат да придобиват плодовете от вещта до предявяване на иска за връщането им. Това придобиване е първично, тъй като липсва праводаване и следва да се отграничава от придобиването на плодове от страна на ползвателя. По отношение на необходимите разноски и подобрения, всички добросъвестни подобрители са в една група. Те имат право да искат сумата, с която се е увеличила стойността на имота в следствие направените подобрения. Това увеличение се определя към деня на постановяването на съдебното решение. В този смисъл, ако в имота са инвестирани 20000 лв., но в следствие на тези инвестиции стойността се е увеличила с 30000 лв., добросъвестният подобрител има право на втората сума. 

Обикновено добросъвестният подобрител реализира претенцията си чрез възражение при заведен срещу него иск по чл. 108 ЗС. Практиката реши, че той може да реализира претенцията си и с насрещен иск. 

За реализацията на своите права добросъвестният подобрител има право на едно изключително ефикасно защитно средство – право на задържане. По силата на това дилаторно (отлагателно) възражение добросъвестният подобрител ще задържи имота до тогава, докато му бъде изплатена присъдената сума за направените подобрения. Правото на задържане се упражнява най-често срещу собственика на имота, който е ищец в ревандикационното производство. То обаче може да се упражни и срещу недобросъвестен купувач, придобил имора след завеждане на иска – ТР 48-61-ОСГК.

На фона на значителните правомощия на добросъвестния подобрител, обикновеният е поставен в изключително трудно положение. Законът въвежда рестриктивните мерки с аргумента, че никой няма право без основание да интервенира в чужд имот. Ето защо обикновеният владелец дължи на собственика добивите, които е получил. Нещо повече, по силата на фикционно норма той дължи и добивите, които е могъл да получи. Трябва да обезщети собственика и за ползите, от които го е лишил. Срещу тези задължения той има право да претендира само за разноските, които е направил, за да получи съответните добиви. Друго негово право е да получи необходимите разноски, направени за вещта. Законът счита, че тези разноски биха били направени и от самия собственик. По отношение на направените подобрения в имота, недобросъвестният подобрител има право на по-малката сума измежду тези, инвестирана в имота и увеличена стойност. Това показва, че законът свежда обезщетението само до недопускане на неоснователното обогатяване. 

Въпрос № 8

Право на собственост. Нормативна уредба, субекти.

Съдържание на правото на собственост.

Това е основното вещно право, абсолютно и неограничено, с уредба както в Конституцията, така и в някои закони. За първи път у нас е регламентирана със Закона за продаване, разменяване и експлоатиране на държавните недвижими имоти от 1891 г. ЗИС е приет по-късно, през 1904 г. Днес уредбата в Конституцията се съдържа основно в чл. 17. По силата на текста собствеността е публична и частна, като частната собственост е неприкосновена. Съдържа се и норма, която гарантира правото на собственост при наследяване. Липсата на ГП е довела до фрагментарност в уредбата – ЗС, ЗДС, ЗОС и други закони. Относно съдържанието на правото на собственост, правната теория, с малки изключения, възприема класическата римскоправна доктрина. Собствеността и днес се възприема като съвкупност от три големи групи правомощия: право на владение, право на ползване, право на разпореждане. Дори някои съвременни норми да съдържат различна терминология, в крайна сметка се свеждат нещата до една от посочените три групи правоотношения. Такива текстове има в Глава II на ЗДС, както и ЗОС, в които се въвежда терминът „право на управление”. Това не е самостоятелно вещно право, а разновидност на правомощието на ползване от правото на собственост. 

Право на владение – Това правомощие се изразява във фактическата власт, която собственикът упражнява върху вещта. Тази власт може да се упражнява и от друго лице, което държи вещта за собственика. Макар и терминологическото правомощие да е идентично като фактическата власт владение, разликата е принципна. Правомощието владение е правоотношение и то не се прекратява със загубване на фактическата власт. Нещо повече, най-често посегателствата срещу правото на собственост имат за обект именно правомощието владение – чл. 194 НК. Със загубата на фактическата власт правомощието не се прекратява дори тази загуба да е за значителен период от време. Точно обратното, нарушеното владение е основание за завеждане на ревандикационен иск – чл. 108 ЗС, наричан още иск на невладеещия собственик срещу владеещия несобственик. Разбира се, за защита на правомощието владение собственикът може да ползва и владелчески искове.

Правомощието ползване – То се изразява в правната възможност собственикът да ползва вещта и да получава добивите от нея. Това правомощие не бива да се смесва с правото на ползване, уредено в чл. 56 и сл. ЗС. Собственикъ, за разлика от ползвателя, не е ограничен да използва вещта съобразно нейното предназначение. Нещо повече, той, ако намери за необходимо, може да промени и предназначението на вещта. Разбира се, тази промяна винаги се извършва в рамките на закона, като в някои случаи има установени стриктни правила, напр. промяната на земеделска земя в неземеделска се извършва съгласно Закона за опазване на земеделските земи, а трансформирането на жилищно помещение в нежилищно съгласно правилата на ЗУТ и ПУРНЕС. 

Правомощието ползване, не се ограничава само до собственика на вещта. Той може да го предостави на друго лице било чрез учредяване на вещно право, било чрез облигационен договор. Обикновено това правомощие се свързва с фактическата власт, но тя винаги се упражнява за собственика.

Правомощието разпореждане – То е най-обемисто по своя характер. По силата на него собственикът може да загуби своето право. Когато се ограничава правото на собственост, най-често ограниченията имат предвид именно разпореждането. 

С оглед на това правомощие законодателството дели сделките на две големи групи – сделки на управление и сделки на разпореждане. При вторите са поставени по-високи изисквания към субектите, които могат да се разпореждат. Нашето законодателство изкисква пълна дееспособност при извършване на разпоредителни сделки. Когато се налага разпореждането да се извърщи от непълнолетен е необходимо предварително разрешение на РС – чл. 73, ал. 2 СК. Обикновено разрешението се дава, ако сделката е в интерес на непълнолетния.

Въпрос № 9

Държавна и общинска собственост.

По силата на чл. 17, ал. 4 от Конституцията режимът на обектите държавна и общинска собственост се определя със закон. В изпълнение на тази разпоредба през 1996 г. бяха приети ЗДС и ЗОС, изменяни многократно, включително и декември 2006 г. Особеното при държавната и общинска собственост е това, че те са субекти както на публична, така и на частна собственост. Уредбата е сходна и в двата закона. Стремежът е да се определи публичната собственост, а всичко останало остава частна.

Според чл. 2 ЗДС публична държавна собственост са:

1.Обектите по чл. 18, ал. 1 от Конституцията, определени за изключителна държавна собственост;

2.Обектите определение със закон или акт на МС за публична собственост;

3.Движими вещи, определени по същия ред за публична собственост;

4.Имотите, предоставени на ведомствата за изпълнение на служебните им функции. (Терминът ведомство е изяснен в § 1 от Допълнителните разпоредби към ЗДС и най-общо се определя като част от държавната администрация.)

5.Имотите от национално значение, предназначени за трайно задоволяване на обществени потребности от национално значение, определени от МС.

Всички останали държавни имоти са частна собственост. Дори доходите от имоти, публична собственост също стават частна.

Не са държавна собственост по смисъла на ЗДС имотите, собственост на търговски дружества или ЮЛНЦ, при които държавата е едноличен собственик на капитала или на имуществото.

Към държавната собственост спадат и вещите, придобити чрез международен договор, включени в наследства, за които няма наследници по закон или завещание, придобити чрез други способи, напр. отчуждаване, както и ликвидациоббите квоти при ТД или ЮЛНЦ.

Режимът на публичната собственост търпи определени изменения, наложени от обективните обстоятелства. Вещи, които са престанали да имат качеството на публична собственост се обявяват за частна собственост с решение на МС. По същия начин се постъпва, когато частната собственост се обявява за публична. Това не се отнася само за обектите изключителна държавна собственост, при които режимът се променя с изменение на Конституцията. 

За своите имоти държавата удостоверява правото на собственост с нарочни (изрични) актове за държавна собственост. Тези актове се издават от службите „Държавна собственост” към областните администрации. Актовете задължително се вписват в службите по вписване. За това се изготвят в минимум 2 екземпляра. Този акт спада към констативните писмени доказателства за правото на собственост, тъй като според изричната разпоредба на закона нямат правопораждащо действие. За държавни имоти в чуждина актовете се издават от МРРБ (Министерство на регионалното развитие и благоустройство).

Имотите публична собственост не могат да бъдат обект на разпореждане и да се придобиват по давност. Точно обратното важи за имотите частна собственост, за които се прилага ЗС, освен ако не е предвидено друго. 

При общинската собственост законът определя най-напред обектите общинска собственост. Можем да обособим няколко групи:

1.Това са всички имоти, определени със закон;

2.Вещи, дарени или завещани на общината;

3.Вещи, придобити с доброволен труд или парични средства на населението;  

4.Имоти, придобити чрез сделки, давност, отчуждаване или по друг ред, определен със закон.

От общия брой имоти публична собственост са:

1.Имоти, определени със закон;

2.Имоти, предназначени за изпълнение на функциите на органите за местно самоуправление и местна администрация;

3.Имоти, предназначени за трайно задоволяване на обществени потребности от местно значение, определени от Общинския съвет.

Всички останали обекти са частна общинска собственост, като казаното за държавната ще важи и за общинската собственост.

Имоти публична общинска собственост, които са престанали да имат това качество се обявяват за частна с решение на Общинския съвет. По същия начин се постъпва, когато имот, частна собственост се превръща в публична. Както и за държавната и за общинската собственост се издават актове за собственост. Това се извършва от съответното звено „Общинска собственост” към местната администрация. Актовете нямат правопораждащо действие. Казаното за държавната публична собственост се отнася и за общинската. Актовете се вписват, както при държавната.

Относно частната държавна собственост разпоредителните функции се предоставят на областния управител. Областният управител сключва сделки, с които се прехвърля правото на собственост на други лица. Същественото при тези сделки е изискването за провеждане на търг, който определя купувача. Със заповед областният управител определя спечелилия търга и сключва с него договор. Когато предмет на сделката е недвижим имот, договорът се сключва само в писмена форма и подлежи на вписване. Това е изключение от правилото на чл. 18 ЗЗД.

По същия ред се постъпва, когато се учредяват вещни права върху недвижими имоти. И в този случай се провежда търг и писмената форма, заедно с вписването, е достатъчна.

По отношение на право на ползване такова може да се учреди върху имот частна държавна собственост за не повече от 10 г.

Аналогични разпоредби се съдържат и в ЗОС. Законът определя Общинския съвет като орган, който приема решения и упражнява общо ръководство и контрол върху имотите общинска собственост.

Разпоредителните сделки обаче с имоти частна собственост се извършват след провеждане на търг, като договорите се подписват от кмета на общината. Отново е достатъчно обикновената писмена форма и вписване на сделката.  

Въпрос № 10

Изгубване правото на собственост.

Отказ от правото на собственост.


Въпросът е уреден в отделен раздел на ЗС и включва както обща хипотеза изгубването на  правото на собственост и специичната фипотеза за отказ от правото на собственст.


Правот на собственост като абсолютно и неограничено вещно право не се изгубва поради неупражняването му. Законът урежда две хипотези на изгубването:

1.Ако друг го придобие;

2.Ако собственикът се откаже от него.

Първата хипотеза основно се съдържа в разпоредителните сделки. При тях собственикът с изрично волеизявление прехвърля своето право на едно друго лице. В теорията това се определя като изгубване с проява на воля. Възможно е обаче изгубването да настъпи и без собственикът да прояви воля, като отново обаче е налице изискването вещта да се придобие от друго лице. Това става при конфискация на вещи, при отчуюдаване на имоти за държавни и общински нужди, както и кгато вещта се придобива по давност от друго лице. В тези случаи дори и да има волеизявление на собственика, то е правно ирелевантно. 

Специфична форма на изгубване е отлазът от право на собсвеност. В теорията отказът се определя като едностранна сделка. В миналото съдебната практика твърдо е приемала, че е невъзможен отказ от държавна собственост. Днес нещата имат друга нормативна база. Доколкото отказът е следка трябва да приемем, че тя е недопустима с публичната собственост – чл. 7 ЗДС, чл. 7 ЗОС. По отношение на частната собственост обаче следва да се приеме, че такъв отказ е допустим наравно с останалите сделки. 

Отказът поначало е неформален акт. Когато се извършва отказ от правото на собственост или друго вещно право върху недвижим имот, отказът се оформя писмено с нотариална заверка на подписите. Това заявление се вписва. До вписването в имотния регистър, заявлението винаги може да се оттегли. С факта на вписването то става неоттеглимо, следователно чл. 100 ЗС урежда една специфична хипотеза на вписването, при която то има оповестително-защитно  и конститутивно действие. Следователно вписването е част от фактическия състав на едностранната сделка – отказ от недвижим имот.

Въпрос № 11

Защита на правото на собственост.

Защитата на правото на собственост се урежда в различни клонове на правото. Най-обемна по своя характер е защитата, уредена в Наказателното право, където посегателствата срещу собствеността се въздигат в престъпни състави. Самият факт на престъплението не изключва възможността засегнатият собственик да непосредствено участие в процеса като граждански ищец. 

Правото на собственост се защитава и от Административното право. Някои текстове, поместени в ЗДС и ЗОС по своя характер също представляват аминистраивна защита. Такъв е текста на чл. 80 ЗДС. Според него областният управител може да издаде заповед, с която се изземва вещ – държавна собственост, която се владее или държи без основание или с отпаднало основание или се използва неправомерно. Заповедта за изземването се изпълнява със съдействието на националната полиция. Лицето може да обжалва заповедта по АПК, но обжалването не спира изпълнението, освен ако съдът реш друго. 

Правомощия, подобни на тези на областния управител са предоставени и на кмета за общината от ЗОС по отношение на общинската собственост.

Третият вид защита на собствеността се урежда в Гражданското право и тя е непосредствен обект на анализ от Вещното право. В ЗС са уредени няколко иска за защита на правото на собственост.

Първият от тях е този по чл. 108 и се нарича в теорията и практиката ревандикационен иск или ревандикация. По силата на този иска собственикът може да иска своята вещ от всяко лице, което е владее или държи, без да има основание за това. Този иска не се изсрочва с давност. В теорията се приема, че той е осъдителен иск, но се поддържа и друго становище (Живко Сталев), че тук е налице първоначалното, обективно, кумулативно съединяване на един установителен и осъдителен иск. Когато с иска се защитават вещни права върху недвижими имоти, той задължително се предявява пред онзи РС, в чийто район се намира недвижимият имот. Ищецът в процеса трябва да докаже своята активна легитимация, а именно, че той е собственик на вещта. Затова в процеса се предоставят убедителни доказателства за наличие на правото на собственост. По отношение на недвижимите имоти ищецът е облекчен от формалния характер на тяхното придобиване – нотариални актове и други писмени документи. В миналото като годно доказателство се е приемало само придобиването на имота по първичен способ. Ако ищецът се позовава на производен способ, то е следвало да докаже, че и неговият праводател е придобил на първично основание, но и ако там е налице производно основание, същото се отнасяло и за праводателя на праводателя и така, докато се посочи първично придобиване. Това се е наричало „пробацио диаболика” – дяволско доказване.

Днес, с еднаква тежест, се приемат както първичните, така и производните придобивни основания. Значително по-сериозен проблем е доказването на правото на собственост при движимите вещи. Причината е по принцип неформалния характер на придобиването. Практиката допуска всякакви доказателства, включтелно и свидетелски показания. Могат да се приемат и косвени доказателства като като касови разписки, гаранционни карти, стига от тях да се установява, че именно ищецът е собственик на вещта.

Пасивната легитимация също е тежест на ищеца. Именно той трябва да докаже, че ответникът е лицето, което владее или държи вещта, без да има основание за това.

Срещу предявения иск може да се направят няколко групи възражения:

I.
Вещно правно възражение

1.Ответникът може да възрази, че е продобил вещта по давност. Наистина ревандикацията не се погасява, но изтичането на давностния срок води до приобиването на владяната вещ от ответника. В миналото Законът за давността е предвиждал погасяване на ревандикацията именно в срока на дългата давност. В момента в ЗС няма такова правило, но разпоредбите на чл. 79-86 ЗС недвусмислено показват, че с изтичането на давностния срок предявяването на ревандикацията може лесно да се блокира.

2.Ответникът може да възрази, че упражнява фактическата власт върху вещта по силата на придобитото от него ограничено вещно право, например правото на ползване или правото на строеж. 

3.Ответникът може да възрази, че упражнява правото на задържане на имота по чл. 72, ал. 3 ЗС.

II.Обигационно правни възражения

Ответникът може да възрази срещу ревандикацията, че държането на имота се осъществява въз основа на сключен договор. Най-често това е договорът за наем, но може да е договор за влог, дори лизинг (финансов лизинг). 

Фактически е невъзможно да се изброят всички договори, даващи право на едни лице да държи вещта. Същественото обаче е доказателствената тежест. Именно ответникът трябва да докаже наличието на договора и неговото действие между страните.

III.Процесуални възражения

Тези възражения най-често се свеждат до пороци в исковата молба. Такава е хипотезата на ненадленожно предявен иск. Ответникът възразява, че той нито владее, нито държи вещта. В миналото се приемаше, че ревандикацията е акт на разпореждане, поради което искът следваше да се предяви от двамата съпрузи или всички съсобственици. Не предявяването на иска по този начин бе основание за процесуално възражение. Тълкувателно решение № 91/1974 ОСГК прие, че предявяването на иска по чл. 108 ЗС е акт на обикновено управление, поради което може да се предяви от един от съсобствениците или от единия съпруг.

Уважаването на иска по чл. 108 става с осъдително решение, което има не само сила на присъдено нещо, но и изпълнителна сила. С решението съдът осъжда ответникът да предаде владението и отстъпи собствеността. Въз основа на това решение се издава изпълнителен лист. Движимите вещи се предават на ищецасобственик, а при недвижим имот се извършва въвод във владение.

Друг иск за защита правото на собственост е негаторния иск. Той е уреден в чл. 109 ЗС. По силата на закона собственикът може да иска прекратяване на всяко неоснователно действие, което му пречи да упражнява своето право. С тези искове се защитава не само нарушено владение, но извършване и на други действия, които пречат на собственика. Нарушенията могат да имат различни форми. 

Възможно е това да бъдат твърдения на едно лице, че притежава ограничено вещно право върху имота и по този нарин да се смущава собственикът. Нарушенията могат да се изразят в периодични действия спрямо имота, които пречат на собственика. Те могат да водят и до създаване на нови състояния в имота, неприемливи за собственика. В зависимост от характера им, собственикът може да прибегне до различни негаторни исковеза защита.

При първата група нарушения се използва негаторен установителен иск. Чрез него собственикът отрича, че другото лице има права върху имота. Този установителен иск трябва да се разграничава от установителния иск за собственост по чл. 97 ГПК. Искът по ГПК винаги е положителен. 

Срещу нарушенията от втората група установителния иск няма да е достатъчен, за да осигури ефикасна защита. Ето защо собственикът има на разположение негаторен осъдителен иск за прекратяване на нарушенията срещу имота. С този иск се осъжда лицето да прекрати действията като заедно с иска може да се съедини и иск за обезщетение за претърпените загуби. 

Срещу третата група нарушения собствениът има на разположение също негаторен осъдителен иск за прекратяване на действията и вдигане на направените състония. Той също се съединява с иск за обезщетения.

Казаното за активната и пасивната легитимация при ревандикацията ще важи и при негаторните искове. Същото се отнася и за правилото по чл. 83 ГПК. Осоеното при пасивната легитиация е да се установи, че вследствие на извършените действия собственикът не може да упражнява сове право. 

Въз основа на казаното, негаорните искове могат да се определят като вещно-петиторно искове, с които собственикът на един имот иска да се установи правото му на собственост и на тая основа да се установи, че ответникът не притежава претендираното от него вещно право върху имота или да се осъди да престане да извършва определени действия спрямо имота, или (и) да отстрани и премахне създадените вече състояния в същия имот и по този начин да го възстанови в предишното му положение.

Ревандикацията и негаторните искове са родова категория. С тях се защитава не само правото на собственост, но и останалите вещни права. Те могат да се предявяват и между съсобственици, както и между собственици и носители на ограничени вещни права, например ако титулярът на правото на строеж се ползва от земята повече от необходимото собственикът може да предяви негаторен осъдителен иск. 

В чл. 109а ЗС е уреден един специфиччен иск за защита на правото на собственост. Нарича се иск за определяне на граници. Този иск има за обект само недвижими имоти. Той се упражнява тогава, когато съществува неопределеност на границите между недвижимите имоти. Практиката приема, че искът е неприложим по отношение на недвижимите имоти, чиито граници са определени с влязъл в сила подробен устройствен план, вследствие на което тези имоти са придобили статут на УПИ. По силата на иска се определят граници само между съседни имоти. Активната легитимация е както при ревандикацията, а пасивната се отнася само за собственици на съседни имоти. Много често този иска преминава в ревандикация. 

Освен посочените в ЗС искове, собственикът има на разположение и установителния иск по чл. 97 ГПК. Решението, постановено по такъв иск се ползва само със сила на присъдено нещо. Правният интерес е сравнително ограничен. По дефиниция с този иск се цели да се установи едно право. Въпреки това съдебната практика счита, че с установителния иск за собственост може да се прекъсне придобивната давност по силата на чл. 116 ЗЗД и по този начин собственикът да защити правата си. 

Въпрос № 12

Съсобственост – уредба и видове.
Според чл.30 от ЗС правото на собственост може да принадлежи общо на две или повече лица. Субектите са същите, които са посочени в чл. 2 от ЗС. Със самото определение се вижда, че при съсобствеността не се говори за ново вещно право, а за право на собственост, при което титулярите са повече от един. Макар и да не е посочено изрично от закона, хипотезата се отнася и за останалите вещни права. При тях обаче се говори за съпритежание на вещно право.

Съсобствеността е уредане още в древността и това е логично, тъй като хипотезите на еднолична собственост са почти толкова, колкото и при съсобствеността.

Правната теория през годините е давала различни обяснения за явленията. Първоначално се е считало, че общата вещ се поделя на много малки части, от които едни принадлежат на единия, а други – на другия съсобственик. Това обяснение е отхвърлено, тъй като науката е откривала непрекъснато все по-малки градивни елементи. Едно второ обяснение свързва съсобствеността с две различни права на собственост върху една вещ. Това обяснение също е преодоляно, тъй като не може да има две права на собственост (това са абсолютни права) върху една вещ. 

Днес теорията и законът приемат разбирането за едно право с множество субекти.Това е залегнало и в чл.30, ал.1 от ЗС. Тези субекти имат части от общото право. Теорията и практиката нарича тези части идеални, защото реално не съществуват, а ги има само като представа. Обикновено частите се изразяват в дробни числа, но в някои случаи се използват и проценти. Ако не е уговорено друго, частите на съсобствениците се считат равни. Презумпцията е оборима. 

У нас законодателството регламентира два вида съсобственост: бездялова идялова.

Бездяловата съсобственост е уредена в СК и се нарича още съпружеска имуществена общност (СИО). Тя възниква автоматично по силата на чл.19, ал.1 от СК. По силата на разпоредбата вещите и правата върху тях (имат се предвид ограничените вещни права), придобити по време на брака принадлежат общо на двамата съпрузи независимо от това на чие име са придобити. Следователно съсобствеността възниква автоматично със самия факт, че вещта се придобива по време на брака. Характерно за СИО, е че докато трае бракът не се определят дялове на съпрузите, поради което съсобствеността се нарича бездялова.

Дяловата съсобственост е уредена в ЗС – чл.30 и сл. При нея частите на съсобствениците са ясно посочени било вследствие на уговорка между тях или директно от нормата на закона, например наследяване по закон от две или повече лица. При дяловата съсобственост е възприето формалното придобиване.

Хипотезите на възникване на съсобственост са идентични с тези на правото на собственост. Особеното се проявява в следните случаи:

1.Сънаследяване. Това е най-честата хипотеза за възникване на съсобствени вещи. Именно за това делбата на съсобствени вещи е подробно уредена в ЗН, а на основание чл.34, ал.2 ЗС тези разпоредби се прилагат и при останалите форми на съсобственост.

2.Съвместни сделки. В този случай волеизявлението за придобиването на общата вещ се прави от две или повече лица като изрично се посочва в какви части или дялове ще се придобие общата вещ.

3.Действия на закона. В определени случаи законът изрично предвижда възникване на съсобственост. Така според чл.38 ЗС при придобиване на реално определен обект в етажна собственост автоматично се придобиват и идеални части от общите части на сградата.

4.Съсобствена вещ се придобива и при съвладение, когато имотът се придобива по давност от две или повече лица. 

Същите правила се отнасят и при съвместно придобиване на ограничено вещно право.

Въпрос № 13

Използване и управление на съсобствена вещ.

Притежаването на правото на собственост от две и повече лица създава определени трудности при използването и управлението на съсобствена вещ. ЗС генерално разпорежда , че всеки от съсобствениците участва в ползите и тежестите на общата вещ съразмерно с частта си. Следователно делът на отделния съсобственик е критерий както за ползите, така и за разноските, свързани с общата вещ. В отделни случаи – чл. 41 ЗС това правило се прилага и за съсобствениците в етажната собственост. Същевременно, разграничавайки различните видове разноски, ЗС при етажната собственост изисква за полезните разноски (подобренията) да се вземе предваррително решение на всички съсобственици за тяхното извършване. Необходимите разноски се дължат винаги, дори и тогава, когато не е взето решение от съсобствениците. 

Множеството съсобственици изисква законът да наложи ограничение при използване на общата вещ. Съгласно чл. 31, ал. 1 ЗС всеки съсобственик може да си служи с общата вещ съобразно нейното предназначение. Подобни ограничения не се поставят пред едноличния собственик. Но това ограничение не е единствено. Законът изисква съсобственикът да си служи с вещта по такъв начин, че да не пречи на останалите съсобственици да си служат с нея съобразно правата им.

Обикновено използването на общата вещ може да се договори, включително и в писмен договор. Някои автори (П. Венедиков) наричат този договор при временна делба. Особеното в него е че той не прекратява съсобствеността, както окончателната делба. Целта у е да създаде условия отделните съсобственици да използват вещта по предназначение и да си служат с нея съобразно правата си.

Плодовете от вещта принадлежат общо на всички съсобственици и се разпределят между тях собразно размера на дела, например наемите от недвижим имот. Тези плодове стават общи от момента на отделянето им от вещта и се дължат винаги от този момент, ако само един от съсобствениците използва общата вещ. 

Не така стоят нещата, когато общата вещ се използва само от еин съсобственик. При тази хипотеза съсобственикът лишава останалите от ползите на вещта. За разлика от плодовете, този съсобственик дължи обезщетение за ползите, от които са лишени останалте от деня на писменото поискване. Законът приема, че съсобствеността възниква най-често между близки хора, при които не винаги се търси обезщетение. Ето защо обезщетението се дължи само при нарочно искане. Най-често писменото поискване с оглед на доказването, се изразява в нотариална покана. По този начин се създава достоверност както по отношение на датата, така и за съдържанието. 

Проблемите при съсобствената вещ са особено силно изразени при управлението. Законът разпорежда, че съсобствеността се управлява съгласно решението на всички съсобственици. Това решение се взима в две хипотези:

1.Единодушно

2.С мнозинство.

Мнозинството се формира не на база съсобственици, а на база дялово. Това означава, че на практика съсобствената вещ се управлява съгласно волята на онзи съсобственик (съсобственици), които имат повече от половината дялове. Донякъде това решение на ЗС може да се счита възприето и от ТЗ – чл. 137, ал. 2, досежно управление на ООД. Позицията на ТЗ е аналогична с тази по ЗС – повече от половината дялове. Нещата обаче не трябва да се отнасят механично. ТЗ регламентира управлението на ЮЛ, при което са възможни и други уговорки в договора, например блокиращи квоти, преференциални решения и други, докато ЗС дава уредба на управлението на съсобствената вещ. 

Възможно е да не се стигне до образуване на мнозинство, например двама съсобственици при равни дялове. Възможно е решението на мнозинството да е вредно за общата вещ. В този случай всеки от съсобствениците може да се обърне към РС. След сезирането си, РС решава въпроса по същество като може да назначи и управител на общата вещ. Управителят няма разпоредителни правомощия и ако отпадне необходимостта той се освобождава с решение на съда. Тази процедура спада към т.нар. съдебна администрация, тогава когато със свои актове съдът администрира граждански и други правоотношения. 

Въпрос № 14

Изкупуване на дял от съсобствен недвижим имот

Съсобствеността и проблемите, които създава са принудили законодателят да създаде норми, улесняващи нейното прекратяване или недопускащи поява на нови субекти впритежанието на вещно право. Това се отнася с особена сила при съсобствеността върху недвижими имоти. Ето за що съсобственикът може да продаде своя част от един недвижим имот на трето лице, само след като предложи делът на другия или другие съсобственици. Това той установява в писмени доказателства, които представя пред нотариуса. Ако тези доказателства са неистински, пренебрегнатият съсобственик може да изкупи дела при действително уговорени условия. Разпоредбата на чл. 33 е била възприемана нееднозначно в теорията и практиката. Трябва да се отбележи, че условията на чл. 33 се споменават впоследствие и в чл. 66 ЗС, какво и в някои текстове на ЗСПЗЗ. Това означава, че разпоредбата на чл. 33 има основно значение и някои автори, а и съдебната практика, са считали, че нарушаването на нормата е противоречие със закона, поради което сделка, в нарушение на чл. 33 е недействителна.

Съдебната практика с ТР 14/77 ОСГК прие обратното. Нарушението на чл. 33 накърнява правата само на съсобственика. Това означава, че нормата не е създадена по подобие на чл. 26, ал. 1 ЗЗД, следователно не може да се говори за недействителна сделка, поради което изкупуването на дела от съсобствен недвижим имот е установено само в интерес на съсобственика. 

Фактическият състав на изкупуването включва следните елементи:

1.Съсобственикът предлага на трето лице своя дял от недвижимия имот.

2.Продажбата на този дял ще се извърши в нотариална форма, тък като чл. 18 ЗЗД важи както за едноличната собственост, така и за дял от недвижим имот.  

3.Пред нотариуса се представят писмени доказателства, че този дял е предложен при същите условия на останалите съсобственици. Това най-често става чрез нотариална покана. Възможно е обаче да се приложат и други доказателства, ако изпращането на на подобна е практически невъзможно, например съсобственик в чужбина. 

4.Продавачът съсобственик писмено декларира, че неговото предложение не е прието. Възможно е да се завери и подписа пред самия нотариус.

При тази фактическа обстановка законът релевира два порока:

1.Декларацията е неистинска. Терминът „неистинска”, използват от ЗС не е съвсем коректен. По точно е да се говори за декларация с невярно съдържание. 

2.Продавачът и купувачът – трето лице привидно да са уговорили условията във вреда на останалите съсобственици. 

При наличието на който и да е от двата порока пренебрегнатият съсобственик може да изкупи дела при действително уговорени условия. За тази цел той предявява иск срещу продавача и третото лице. Това е конститутивен иск и той следва да се предяви в двумесечен срок от извършване на продажбата. Практиката приема, че срокът тече от продажбата, тъй като последната се извършва в нотариална форма и се вписва, което означава, че е достояние на всички. Срокът е преклузивен. Ако съдът уважи иска, третото лице замества продавача в съществуващата сделка. Самото заместване доказва, че сделката е действителна, а се стига само до изкупуване на дела от трето лице. По този начин не се допуска нов субект в съсобствеността, а ако съсобствениците са двама, то тя се прекратява. Съсобственикът обаче следва да заплати посочената в съдебното решение цена в еномесечен срок от влизането му в сила. В противен случай сделката се обезсилва по право.

Съдебната практика приема, че правилото на чл. 33 ЗС се прилага само при продажба на дял от съсобствен недвижим имот. За останалите сделки текстът е неприложим.

Въпрос № 15

Прекратяване на съсобствеността. Доброволна делба.

Делба на съсобствен поземлен и жилищен имот.

Доброволната делба е уредена основно в ЗН като тези правила се прилагат и при други случаи за възникване на съсобственост. По начало законът се отнася благосклонно към делбата. Всеки съсобственик може да иска доброволна или съдебна делба на общата вещ, дори и тогава, когато съществува противна уговорка. 

Към съдебната делба се пристъпва тогава, когато страните не могат доброволно да прекратят съсобствеността. 

Законът поставя само две пречки пред делбата. Тя е недопустима:

1.когато законът забранява делба

2.когато това е несъвместимо с естеството или предназначението на общата вещ.

Практически само първата пречка е релевантна за недопустимост на делбата. Конкретно проявление на тази хипотеза се съдържа в чл. 38, ал. 3 ЗС – общите части в сграда, етажна собственост не могат да се делят. Те винаги следват реално определеният етаж или част от етаж.

Втората пречка е лесно преодолима особено при доброволна делба. 

В по-голямата си част вещите са практически неделими. Физическата подялба би унищожила общата вещ. Няма пречка обаче такава обща вещ да е предмет на доброволна делба. Вещта, например кола, ще се постави в дял на единият от съсобствениците, а делът на другия ще бъде уравнен с първия. По този начин ще се прекрати съсобствеността. 

С доброволната делба може да се прекрати съсобственост върху една вещ, както и съсобственост върху съвкупност от вещи. Във втория случай, ако има недвижими имоти, и те са няколко, практиката налага във всеки един от дяловете да има недвижим имот. Разбира се, страните могат да уговорят и друго. 

По своята правна същност доброволната делба е договор. Когато предмет на делбата са недвижими имоти или движими вещи на стойност над 50 лв., делбата се извършва в писмена форма с нотариална заверка на подписите. При наличие на недвижими имоти договорът се вписва. 

ЗН генерално разпорежда, че делба без участието на един от сънаследниците е нищожна – чл. 75, ал. 2 ЗН. Тази норма цели да защити правата на всеки от сънаследниците, но нейното стриктно спазване може да доведе до практическа невъзможност за подялба на общата вещ. Ето защо чл. 35, ал. 2 ЗС е създал известно облекчение, когато някой от съсобствениците отсъства. Законът разпорежда, че при участие в делбата на недееспособни или отсъстващи е необходимо предварително разрешение на РС. Съдът, след подадената молба, взима становище как да се защитят интересите на недееспособните или отсъстващите и именно в такава насока дава съответното разрешение. 

Освен съдебната и доброволната делба чл. 77 и 78 ЗН уреждат една особена хипотеза на т.нар. делба-дарение. При нея наследодателят приживе разделя и предоставя имуществото си на своите наследници. Макар и да се нарича делба-дарение, в юридическия смисъл тук няма договор за делба. Противното означава, че ще е налице сделка върху неоткрито наследство, а те са нищожни по чл. 26, ал. 1 ЗЗД.

В юридическия смисъл на делбата правно действие поражда дарението, а то е винаги допустимо, тъй като не е договор върху неоткрито наследство.

Практическа стойност при доброволната делба имат най-вече хипотезите, уредени в чл. 200 и сл. ЗУТ – субект, УПИ или жилище. В ЗУТ са установени правила за минимални размери на УПИ в зависимост от населеното място. В градовете такива са 14 м за лице и 300 кв.м за повърхност. Затова ЗУТ забранява извършване на доброволна делба на УПИ, при която ще се слезе под минимално определените норми за лице и повърхност. Същевременно извършването на делбата, когато това е допустимо, подлежи на незабавно отразяване в кадастъра, в противен случай договорът е недействителен.

Самата делба се извършва като предварително се изготви скица за разделяне на имота и се получи разрешение от администрацията, след което се изповядва самата сделка в писмена форма с нотариална заверка на подписа. 

Делбата на съсобствено жилище е допустима, само ако отговаря на одобрен от общинската администрация инвестиционен проект. Това означава, че съсобственото жилище трябва технически да може да се подели на 2 отделни жилища, отговарящи на определението за жилище по чл. 40 ЗУТ – отделни входове, отделен санитарен възел и поне едно отдено самостоятелно помещение.

Когато делбата е доброволна, това може да се извърши и съобразно договорка между страните, докато при съдебната делба задължително се изисква неудобствата да не са по-големи от обикновените. Следователно същественият момент при доброволна делба на УПИ и съсобствено жилище е предварителният административен акт на местната администрация.

Въпрос № 16

Право на ползване

Правото на ползване спада към т.нар. класически вещни права. Генезисът е в РП като първоначално е възникнало като личен сервитут. По силата на този сервитут омъжената жена е можела да ползва вещи, тъй като едноличен собственик на имуществото е бил pater familias. По настоящем правото на ползване е познато на всички правни системи. 

Правото на ползване у нас се урежда в ЗС. Отмененият ЗИС е уреждал право на ползване, право на употребление и право обитаване. В момента ЗС говори само за право на ползване.

Легалната дефениция е поместена в чл. 56, ал. 1. Според текста правото на ползване включва право да се използва вещта според нейното предназначение и правото да се получават добиви от нея, без тя да се променя съществено. Тази дефениция е възприета и от други правни системи, което дава основание на някои френски автори да считат, че това право включва всъщност две от правомощията на собственика: фактическата власт и използването на вещта. Идеята не може да се приеме безрезервно, тъй като ползвателят е значително по-ограничен от собственика:

1.той използва вещта само по предназначение;

2.при получаване на добивите няма право да променя съществено вещта (изключение от този принцип се съдържа в ГГЗ по отношение на добиването на полезни изкопаеми и инертни материали) .

Ето защо по удачно е да се говори за самостоятелно вещно право. Правото на ползване е лично. Съгласно чл. 56, ал. 2 ползвателят не може да отчуждава правото си. Тази разпоредба донякъде намалява икономическата стойност на правото на ползване като същевременно показва, че то се учредява с оглед на личността. До 1990 г. съществуваше особен режим на право на ползване, уреден в актове на МС и именно там се допускаше отчуждаване на правото на ползване. Учредява се както върху движими, така и върху недвижими вещи. Във втория случай с нотариален акт. 

Върху ползвателя тежат всички разноски, свързани с ползването, включително данъците и другите такси. Той е длъжен да поддържа вещта в състояние, в което я е приел и да е върне на собственика при прекратяване на ползването. Освен това той е длъжен да направи опис при получаване на вещта. В противен случай се счита, че вещта е предадена в добро състояние и именно в такова следва да се върне на собственика. Освен това той е длъжен да застрахова вещта в полза на собственика и да плаща застрахователните премии. Законът допуска обаче да се уговори друго. Големите задължения на ползвателя се свързват с факта, че поначало правото на ползване се учредява безвъзмездно. От друга страна обаче, когато се касае за по-къс период от време страние прадпочитат да се сключи договор за наем.

Ползвателят не отговаря единствено за изхабяването на вещта, което се дължи на обикновена употреба. Той може да защитава правото си с вещни петиторни искове, но когато се касае за посегателство върху собствеността е длъжен да съобщи на собственика. 

Поради личния си характер правото на ползване се погасява със смъртта на ползвателя, ако не е учредено за по кратък срок. Към тази хипотеза е приравнена прекратяването на ЮЛ, ако то е ползвател. 

Друго основание за прекратяване е почиването на вещта. Член 59, ал. 3 ЗС съдържа основание за прекратяване, извлечено от ограничения характер на това вещно право. То може да се погаси, ако не се упражнява в продължение на 5 години. Терминът не е точен, тъй като вещните права не се погасяват. По-удачно е да се говори за прекратяване. 

Особена хипотеза се урежда при прекратяване на ползването на земеделски имоти. Законът предвижда, че правото на ползване, дори и да се прекрати по-рано, ще остане в сила до края на текущата стопанска година.

Общият ред за прекратяване на правото на ползване е уреден в чл. 87 ЗЗД и ако се касае за ползване на недвижим имот договорът ще се прекрати по съдебен ред. Същевременно чл. 61 ЗС съдържа особена хипотеза за прекратяване на правото на ползване по съдебен ред. Законът има предвид такова използване на вещта, което застрашава последната с унищожаване или сериозно повреждане. Преди да се пристъпи към съдебното прекратяване, собственикът трябва да отправи предупреждение към ползвателя относно неправомерното ползване. С оглед на доказването в процеса това предупреждение трябва да бъде в писмена форма, като най-удачна е нотариалната покана. Едва след предупреждението се пристъпва към съдебното прекратяване.

Същата хипотеза е в сила и тогава, когато ползвателят нарушава съществено своите задължения или променя значително вещта.

Ползването върху държавни или общински имоти се урежда в ЗДС и ЗОС като максималният срок е 10 г. Правилата в ЗС се прилагат и за тези имоти, освен ако има специална уредба в другите закони.  

Въпрос № 18

Право на строеж

Правото на строеж също спада към класическите вещни права. Познато е в РП под термина „суперфиция”. Първоначално е възникнал като дългосрочен наемен договор. По късно преторът е създал специален иск за защита на суперфицията. В теорията се приема, че именно от този момент суперфицията може да се разглежда като самостоятелно вещно право. Икономическият смисъл на правото на строеж се състои в правната възможност едно лице да построи сграда в чужд имот и да стане собственик на същата. По този начин се разделя собствеността върху земята от тази върху постройката. По тези съображения самият раздел в ЗС, посветен на правото на строеж, се нарича „Собственост върху постройка”. Целта на това ограничено вещно право е да елиминира правото на приращение. Приема се, че собственикът на терена е и собственик на всичко, трайно прикрепено към него, освен ако се уговори друго. „Другото” е именно правото на строеж. В определени случаи се налага да се учреди такова право вместо да се прехвърля правото на собственост върху терена. Именно тази житейска потребност е накарала правото на строеж да се уреди във всички правни системи. 

Правото на строеж е уредено в Германия в особен закон след изменението на ГГЗ от 1915 г. По-същия начин се урежда това право във Франция със закон от 1964 г. И  двете страни се допуска срочно право на строеж, като във Франция максималният срок е 70 г.

У нас правото на строеж е било съвсем кратко уредено в ЗИС и значително по-подробно в ЗС и ЗУТ. Аргументът за подробната уредба у нас бе, че 1990 г. държавата отстъпваше само право на строеж при обезщетяване, при отчуждаване или при продажба на държавни жилища. До 1990 г. държавата у нас бе основният продавач на жилища като тези продажби се извършваха от инвеститорските дирекции към общинските съвети.

По настоящем правото на строеж се учредява най-вече на строителните търговски дружества, които извършват строежа и в последствие продават изградените обекти.

Според чл. 63 ЗС правото на строеж може да се учреди в няколко хипотези:

1.Собственикът на земята може да учреди право на строеж на едно лице, което ще построи сградата и ще стане собственик на постройката.

2.Собственикът на земята и изградената на нея постройка може да прехвърли на едно лице собствеността на сградата, отделно от земята. При тази хипотеза е възможно да се прехвърлят повече от един обект в иградената вече сграда като правото на строеж ще се учреди в идеални части, например изградена е постройка с 10 еднакви самостоятелни апартамента. При тяхната продажба всеки един от новите собственици ще придобие 1/10 идеална част от правото на строеж върху терена. 

3.Собствеността върху изградена постройка може да се придобие отделно от земята и чрез доброволна делба. ПП на ВС № 7/1973 г. приема, че нормата следва да се тълкува стриктно, т.е. допустима е само доброволната, но не и съдебна делба. Правото на строеж обикновено се свързва със строителна дейност над повърхността на земята. Изменението на ЗС от 1996 г. изрично допусна право на строеж и под повърхността на земята. Това се отнася както за инфраструктурни обекти, така и за друг тип постройки.

Правомощия на строителя:  

1.Строителят има право да построи сграда. Според ЗУТ проектът се съгласува преди самото учредяване на правото. Това се налага, тъй като правото на строеж винаги се учредява в определен обем и за конкретна постройка. Освен това ЗУТ недопуска да се извършва строителство, което не е съобразено с неговите норми.

2.Строителят може да използва земята, само доколкото е необходимо, за извършване на самия строеж. Използването на терена над допустимото е основание за предявяване на негаторен иск от страна на собственика.

3.След завършване на постройката строителят може да се ползва от земята само с оглед на използване на постройката според нейното предназначение. 

4.Възможно е в учредителния акт строителят да договори друго използване на терена, но това се постига само по пътя на договарянето със собственика. ЗС съдържа обща разпоредба, която позволява собственикът на терена и строителят да договорят използването на земята. 

5.Правото на строеж, за разлика от правото на ползване, може да се отчуждава. Именно затова строителят може да прехвърли своето право и в двете хипотези:

-
нереализирано;

-
след извършване на постройката.

Когато правото на строеж е отстъпено върху държавна земя нереализираното право може да се прехвърля само на роднини по права линия. Същевременно ЗС поставя ограничения при прехвърляне на изградена постройка. Последната може да се прехвърли на трето лице само при условията на чл. 33 ЗС.

6.Това правомощие на строителя възниква в ЗС след изменението от 1996 г. До тогава нещата се уреждаха с тълкувателни решения на ОСГК. Става дума за възможността строителят да възстанови или изгради разрушена постройка, ако изградената преди това погине. Според разпоредбата на ЗС правото на строеж не се погасява, ако построиката погине. Решенията на съдебната практика преди законовата уредба бяха провокирани от станалите природни бедствия, най-вече това от март 1997 г. 

Законът допуска собственикът на терена и строителят да уговорят друго, тъй като според нашето право правото на строеж може да се учреди и за определен срок.

Задължения на строителя: 

1.Строителят е носител на ограничено вещно право, което винаги се съобразява с неограниченото право на собственост. Ето защо, ако той построи в повече от учреденото дължи обезщетение на собственика, а ако последното може да се обособи като самостоятелен обект ще намери приложение чл. 92 ЗС.

2.Строителят е длъжен да предложи изградената постройка при продажба най-напред на собственика на земята.

3.Ако правото на строеж е уговорено за определен срок след неговото изтичане собствеността върху сградата преминава безвъзмездно върху собственика на земята. При тази хипотеза най-често правото на строеж се учредява безвъзмездно.

Придобиване на правото на строеж:  

Най-често правото на строеж се придобива чрез сделки по пътя на правоучредителната субцесия. Формата е нотариална по силата на чл. 18 ЗЗД. До 2003 г. чл. 183 ЗУТ допускаше при учредяване на право на строеж в съсобствен УПИ или между роднини по права линия то да се извършва в писмена форма с нотариална заверка на подписа.

По настоящем нормата е отменена. Право на строеж може да се придобие и по давност, ако лицето владее самото право в продължение на давностния срок.

Придобива се и по наследство и в двете хипотези: 

-
изградена постройка;

-
нереализирано право.

Правото на строеж, както и правото на ползване, се прекратяват, ако не се упражнят в продължение на 5 г. Това е така, защото и двете са ограничени вещни права.

Според духа на чл. 67 ЗС нормата действа автоматично. Изтичането на срока е достатъчно основание за прекратяването. На практика обаче нещата не стоят така. Правото на строеж се учредява с нотариален акт, който се вписва. Следователно и самото прекратяване трябва да се впише, за да се уведомят трети лица. Освен това се повдигат спорове относно самото неупражняване на правото. Съдебната практика прие, че упражняването на правото на строеж представлява изграждането на постройка в груб строеж, до максималната предвидена в проека височина, в продължение на 5 г.

Същевременно разпоредбата на чл. 67 не се прилага, ако през посочения период е била установена строителна забрана. Когато правото на строеж е учредено върху държавна или общинска земя прекратяването се извършва с административен акт на областния управител или кмета. 

Правото на строеж се защитава с вещни петиторни искове (ревандикация, негаторни искове и т.н.).

Въпрос № 19

Разрешение за строителство. Завършване на строежа и разрешение за ползване.

Строежи могат да се извършват само ако са разрешени съгласно разпоредбите на ЗУТ. Наличието на право на собственост върху терена или учредено ограничено вещно право на строеж не е достатъчно основание за строителството на обекта. За това е необходимо разрешение за строеж – административен акт от главния архитект на общината, а за градове с районно деление – от главния архитект на района. 

Ако се касае за строеж в повече от една община, разрешението се дава от областния управител, а ако е в няколко области компетентен е министърът на регионалното развитие и благоустройство (РРБ).

Основание за издаване на разрешение за строеж е одобрен инвестиционен проект. Самият одобрен проект, когато такъв се изисквва е неразделна част от разрешението. Напрактика такъв проект винаги се изисква, освен когато се касае за малозначителни строежи. Проектът има три фази: идеен, технически и работен. И трите фази имат самостоятелна уредба като възложителят сам преценява коя от фазите да договори.

Инвестиционните проекти, по които се издават разрешение за строеж се съгласуват и одобряват след писмено заявление на възложителя и след представяне на съответните документи. За издаденото разрешение за строеж или за отказа да се издаде такова се прави съобщение по реда на ГПК. Отказът се прави само по законосъобразност.

Заинтересованите лица – това са: възложителят; собственикът или носителят на вещно право; лицето, което има право да строи чужд имот по силата на специален закон, наример Законът за концесиите; етажните собственици и непосредствените съседи на обектите, а при промяна на предназначението на сграда в жилищни, курортни и вилни зони – всички собственици и носители на ограничени вещни права в съседните имоти.

Разрешението или отказът за строеж може да се обжалват пред началника на регионална дирекция за национален строителен контрол в 14-дневен срок от издаването на съответния акт. Това е първоначален административен контрол. Ако разрешението се издава от министъра или от областния управител, съобщението се публикува в ДВ и тези разрешения, респ. откази, подлежат на обжалване пред ВАС. Срокът е 14-дневен и тече от обнародването на актовете.

За начало на строежа, съобразно издаденото разрешение, се счита денят за съставяне на протокола за откриване на строителната площадка и определяне на строителната линия и ниво.

Участници в строителството са: възложителят; строителят; проектантът; консултантът; лицето упражняващо строителен контрол на част „конструктивна”; техническият ръководител и доставчикът на машини, съоръжения и техническо оборудване. Отношенията между тях се уреждат с договори.

Възложител най-често е собственикът на имота (възложител може да бъде и т.нар. инвеститор). Проектантът е ФЛ или ЮЛ с проектантска правоспособност. Строителят е ФЛ или ЮЛ с техническа правоспособност. Именно строителят носи отговорност за изпълнението на строежа в съответствие с нормативните актове  и строителни книжа. Техническият ръководител е строителен инженер или техник , който непосредствено ръководи строителната дейност. Лицето, което упражнява технически контрол за част „конструктивна” се определя с договор между възложителя и проектанта. Този надзор е заължителен за всички строежи. Единствената алтернативна форма е доставчика на строителното оборудване, тъй като то може да се извърши и от самия строител.  Специфична форма е консултанта. До 2003 г. неговата дейност се извършваше от лица, упражняващи строителен надзор. Консултантът, въз основа на писмен договор с възложителя, извършва оценяване на съответствието на инвестиционните проеки и/или упражнява строителен надзор, или може да упражнява прединвестиционни проучвания.  Консултантите са лицензирани от министъра на РРБ за срок от 5 г.

Лицето, упражняващо строителен надзор насо отговорност както за започването на строежа, така и за всички дейности, съпътстващи самия строеж. То подписва всички актове и неговите предписания се вписват в заповедната книга. Тази книга се води при всички строежи.

След приключване на строежа това лице изготвя окончателен доклад до възложителя. Докладът има базово значение, защото той се предоставя на органа, издал разрешението за строеж.

Съществен момент при строителството и застраховането. Проектантът, консултантът, строителят и лицето, упражняващо строителен надзор застраховат професионалната си отговорност за вреди, причинени на други участници в строежа или на трети лица.

След завършване на строежа се изготвя екзекутивна документация или екзекутиви. Това е пълен комплект от чертежи за несъществени отклонения в строителството с оглед издаденото разрешение за строеж. При пълно съответствие с одобрените инвестиционни проекти не се предава такава документация. Документацията се предава да органа, издал разрешението за строеж.

Ако отклоненията са съществени, например променена е строителната конструкция, на нарушителите не се връчва констативен акт, както при незаконен строеж и се уведомява дирекцията за национален строителен контрол (ДНСК).

След завършване на строежа възложителят, проектантът, строителят и лицето, упражняващо строителен надзор съставят констативен акт, с който удостоверяват, че строежът е изпълнен съобразно одобрените инвестиционни проекти, със заверени екзекутиви и с условията на сключения договор.

Самите строежи според чл. 137 ЗУТ се делят на 6 категории, например големите пътища, магистралите и т.н.

Строежите от първите 3 категории се въвеждат в експлоатация въз основа на решение на ДНСК. Това се нарича разрешение за ползване (акт 16). Строежите от четвърта и пета категория не се нуждаят от такъв акт, като е достатъчно възложителят да регистрира пред органа, издал разрешението за строеж въвеждането в експлоатация на обекта и окончателния доклад на лицето, упражняващо строителния назор. Строежите от шеста категория (временни строежи) не се въвеждат в експлоатация. Необходимо е всички нови обекти да се регистрират в Агенцията по кадастъра съгласно Закона за кадастъра и имотния регистър (ЗКИР).

Въпрос № 20

Сервитутни права

Това са родова категория ограничени вещни права. Познати са на РП, откъдето идва и наименованието им – служещи права. В отменения ЗИС е имало много подробна уредба на сервитутните права. Днес е сравнително ограничена – ЗС, ЗОСИ (Закон за опазване на селското имущество), ЗУТ и други. Причината е сравнително ограничено приложно поле. Трябва да се отграничават сервитутните права, които са вещни права от термина “сервитут” (serbitut), с който някои подзаконови актове обозначават определена ивица земя около инфраструктурни обекти – пътища, различни проводи и други.

Сервитутните права винаги включват наличието на 2 имота:

1.Един господстващ имот;

2.Един служещ имот.

И в двата случая става въпрос за недвижими имоти. До сервитут се прибягва, когато собственикът на господстващия имот няма достъп до обществен път или до обществен инфраструктурен обект.

Днес с практическо значение се ползва сервитутът на преминаване, но може да се говори и за други сервитути, напр. на водопрекарване и т.н.

Правото на преминаване е най-подробно уредено в Глава 7 ЗОС. То се проявява при следната хипотеза. Собственикът на господстващ селски имот няма достъп до обществен път. Това се отнася и за ползвателя. При тази хипотеза собственикът прави искане до кмета на общината да му се учреди право на преминаване през съседен служещ имот. Кметът назначава комисия със задача да определи мястото на преминаване, както и обезщетение за вредите, които ще бъдат причинени на собственика на служещия имот. В своята работа комисията се ръководи от принципа за минимално причиняване на вреди. Въз основа на нейното заключение кметът издава заповед, с която учредява право на преминаване. Заповедта на кмета се обжалва по реда на ГПК пред РС в 14-дневен срок от получаване на съобщението за нейното изготвяне. Съдът решава въпроса по същество. Заповедта се обжалва във всичките й части. Този ред предвижда възникване на сервитутно право по административен ред. Такъв подход възприме и ЗУТ в чл. 192. В него е уредена възможността кметът на общината да учреди право на преминаване при извършване на строителни дейности. 

Сервитутни права се учредяват и чрез сделки като ЗОСИ предвижда хипотеза, когато в следствие на продажба земеделска земя се окаже без достъп дп обществен път, то продавачът е длъжен да осигури достъп до този път, без да има право на обезщетение за вредите.

Сервитутни права могат да се придобиват и по давност в следствие на дълготрайната им употреба в рамките на давностния срок. 

Защитата на сервитутните права се извършва чрез вещни петиторни искове, а защитата на владение на сервитут с иска по чл. 75 ЗС.

На практика най-често се учредява съвместно с прехвърляне на право на собственост или ограничено вещно право. 

Въпрос № 21

Право на надстрояване и пристрояване

Това е от новите вещни права. Не се урежда от всички правни системи. Някои автори считат, че това е разновидност на строеж. Академик Василев го нарича право на строеж да се надстрои. Законът говори за право на надстрояване и права на пристрояване, но теорията и практиката го приемат като едно вещно право. Разликата се състои в характера на строителната дейност – в хоризонтален и вертикален план. Възможно е обаче да се извършат и двете дейности едновременно.

Правото на надстрояване винаги изисква съществуваща постройка. Когато се надстроява или пристроява сграда в режим на етажна собственост според чл. 183 ЗУТ е необходимо право да се учреди с нотариален акт от собственика на земята при писмено съгласие, с нотариална заверка на подписите, на всички останали етажни собственици. Целта на правото на надстрояване и пристрояване е в следствие на извършената строителна дейност титулярът на това право да стане собственик на надстроеното или пристроенето. За да се постигне този ефект са необходими следните елементи, които обуславят комплексния характер на правото на надстрояване или пристрояване:

1.Учредяване на право на собственост или на право на строеж върху терена. Този елемент е задължителен. Неговата цел е да елиминира приращението по чл. 92 ЗС.

2.Придобиването на идеални части от общите части на сградата, за да може да се ползва изградената постройка. Така при надстрояване на сграда в етажна собственост собствениците на надстроените етажи или части от етажи придобиват срещу заплащане собственостт и върху всички общи части на сградата. Дяловете на всички съсобственици в общите части се определят съобразно съотношенията между стойностите на отделните помещения по време завършване на строежа.

Тези два елемента са задължителни. Третият е аксесорен и той включва придобиване на реално определено таванско или избено помещение.

Макар да е близко до правото на строеж, правото на надстрояване и пристрояване има самостоятелен характер, поради което разпоредбата на чл. 67 ЗС няма да важи за него.

Въпрос № 22

Актове за недвижими имоти. Констативни актове.

Общият преглед на актовете за недвижими имоти неминуемо се свързва с разпоредбата на чл. 18 ЗЗД. Нотариалната форма за придобиване на недвижими имоти е въведена като ръководно начало в нашето гражданско право. Това е форма за действителност и нейното нарушаване води до прилагане на чл. 26, ал. 2 ЗЗД. Изискването за нотариална форма е било предвидено и в предшестващите ЗЗД закони (ЗИСС, ЗД, ЗЗД-отменен). Тази форма създава сигурност в гражданския оборот и това изискване е наложило в миналото да се приемат редица валидизационни закони, чрез които в определени условия се е давало възможност да се валидират сделки с недвижими имоти, сключени в обикновена писмена форма.

Днес липсата на нотариална форма се преурежда по реда, посочен в чл. 483, ал. 2 ГПК. Изключенията от нотариалната форма са изрично уредени и те не се подлагат на разширително тълкуване. Последните години, след 2003 г., законодателството се ориентира към намаляне на хипотезите, при които се използва писмената форма с нотариална заверка на подписите.

Основен принцип при изповядването на сделката пред нотариус е задължението на нотариуса да установи наличието на права у прехвърлителя – чл. 482, ал. 1 ГПК. Когато липсват такива права, нотариусът отказва да изповяда сделката и посочва на молителя условията, при които ще се снабди с нотариален акт или ще обжалва отказа. Тази проверка се свързва и с вписването на придобивния акт. Този акт се вписва само тогава, когато е вписан актът на праводателя. Изключение – чл. 483, ал. 2 ГПК. Целта е да се създаде една непрекъснатост в системата на вписванията с оглед самата функция на вписването. 

Изключения от нотариалната форма. Принципът недвижим имот – нотариална форма има следните изключения:

1.Продажба на наследство, в което се включват недвижими имоти – чл. 212, ал. 2 ЗЗД.

2.Договор за доброволна делба на недвижим имот.

3.Внасяне на недвижим имот като непарична (апортна) вноска в ТД – чл. 212, ал. 2 ЗЗД.

По отношение на недвижимите имоти, държавна или общинска собственост законодателят е възприел в чл. 18 ЗС принципа за обикновена писмена форма. Счита се, че установяването на правото на собственост на държавата или общината се отличава с по-голяма сигурност, поради което не се налага изповядване на сделката пред нотариус. Тази форма е възприета не само в отношенията между държавата и общината или държавни и/или общински ЮЛ, а и в случаите, когато държавата прехвърля вещни права върху свои имоти на ФЛ. След 1996 г. тези сделки също подлежат на вписване. По този начин те се приравняват към останалите по отношение на вписването. Издадените от държавата, респ. от общината писмени актове имат силата на нотариални актове.

Независимо от сравнително строгите разпоредби за форма на сделките с недвижими имоти има хипотези, при които лицето, претендиращо, че е собственик няма документ – нотариален акт, с който да докаже правата си. Не става дума за изгубен акт, тъй като такъв може да се възстанови чрез намиращите се в службите по вписване или възстанови чрез намиращите се в службите по вписване или в архива на нотариуса. Има се предвид първоначална липса на нотариален акт. Законът урежда две хипотези:

1.Член 483, ал. 1 ГПК. При тази хипотеза законодателят има предвид лице, което претендира, че е собственик на недвижим имот, но няма нотариален акт. Хипотезата е обща и се отнася и за останалите вещни права върху недвижимости. Същевременно лицето притежава надлежни писмени доказателства, че именно то е собственик на въпросния имот. Това може да бъде съдебно решение, протокол от общо събрание на ЖСК, нотариален акт на наследодател и удостоверение за наследници и други. ГПК изисква писмените доказателства по неоспорим начин да сочат, че именно това лице и собственик на имота. В този случай заявителят отправя писмена молба до нотариуса за издаване на констативен нотариален акт, въз основа на надлежните писмени доказателства. Ако се убеди в основателността на искането, нотариусът издава нотариален акт или постановява отказ. Отказът се обжалва по реда на чл. 486, ал. 2 ГПК, който препраща към чл. 217 ГПК. Издаденият констативен нотариален акт подлежи на вписване. Това вписване има оповестително действие.

2.Член 483, ал. 2 ГПК. Този случай е завоевание на българското законодателство и се е наложил като възможност за снабдяване с нотариални актове на лица, които нямат никакви доказателства за правото на собственост. Има и е имал широко разпространение поради залегналата традиция транслирането на недвижими имоти да се прави неформално. Отнася се както за правото на собственост, така и за останалите вещни права върху недвижими имоти. Известен е в практиката като обстоятелствена проверка. При нея молителят заявява пред нотариуса (в чийто район се намира имотът), отправя заявление, с което иска да му се признае право на собственост и издаде нотариален акт. Нотариусът разпитва трима свидетели, посочени от кмета на населеното място, по възможност съседи на имота. Рпи разпита нотариусът трябва да установи, че лицето е владяло необезпокоявано имота в рамките на давностния срок, т.е. че то е придобило имота по давност. В теорията се поддържа становище, че това може да бъде и кратката давност за добросъвестен владелец. На практика обаче добросъвестното владение изисква годно правно основание, а чл. 483, ал.2 ГПК има предвид пълна липса на писмени доказателства. Ето защо практически нещата се свеждат до дългия 10-годишен давностен срок. Ако нотариусът установи след разпита, че искането е основателно, издава констативен нотариален акт. Този акт подлежи на вписване.

Практическата стойност на констативните нотариални актове се изразява в две насоки:

1.Те внасят сигурност в оборота. Чрез вписването се дава гласност на тяхното издаване.

2.Служат като годно доказателствено средство и практиката приема, че не може да се предяви установителен иск за собственост към лице, което разполага с такъв акт. Необходимо е да се премине към осъдителен иск.   

Въпрос № 23

Придобивни способи.

Придобивните способи във вещното право винаги се свързват с придобиване на определена вещ. Теорията ги дели на две големи групи – първични (оригинерни) и производни (деривативни). 

Първичните се отличават с това, че при тях няма праводател. С други думи субектът придобива едно ново право, различно от съществувалото по-рано върху вещта. Тъй като това право е ново, към субекта не могат да се отправят никакви възражения за съществували по-рано вещни права или обезпечения върху имота.

Първичните способи са сравнително по-ограничени и нямат широко приложение в днешната пазарна икономика. При тях придобиването се извършва въз основа на закона. Това означава, че те изрично са уредени в закона, като там е посочен фактическият състав на конкретния придобивен способ. По начало са неформални, но в някои случаи законът изрично определя дадена форма, например отчуждаване за държавни или общински нужди. 

Способите са уредени основно в ЗС. Това са придобиването по давност, по чл. 78 ЗС, намиране на вещи, преработване и присъединяване и други. ЗДС и ЗОС уреждат отчуждаването за държавни, респ. общински нужду. НК урежда отнемането в полза на държавата. По-широкият термин „конфискация” има двойно битие според конкретната нормативна уредба. В по-голяма част от случаите конфискацията е производен способ. Това е така, защото чрез нея се налага имуществена санкция на виновното лице. Това означава, че конфискуваната вещ трябва да принадлежи именно на виновното лице, за да понесе то санкцията. Възмобно е обаче законът да предвижда вещта да се конфискува, независимо от това на кого принадлежи. При тази хипотеза държавата става собственик на конфискуваната вещ, независимо от личността на виновника. Подобна уредба съдържа чл. 242, ал. 7 НК досежно предметът на контрабандата. Същата разпоредба се съдържа в чл. 242, ал. 8 относно превозното или преносно средство, с което е извършена контрабандата. И при двете хипотези липсва праводател. 

Производни способи. Те са значително повече на брой като в някои случаи законодателят дари не ги регламентира, например ненаименуваните договори. Възможно е страните сми да включат към съдържанието на един способ елементи на друг, например хетерогенна изработка – хетерогенна изработка плюс продажба. За разлика от липсата на детайлна регламентация на всички придобивни способи, законът е много строг по отношение на формата, с която се придобива право на собственост или други вещни права. Тази форма е задължителна при всички вещни права вежду недвижими имоти, както и при някои движими с по-значителна стойност, например леки коли и кораби, които се купуват в писмена форма с нотариална заверка на подписа. За корабите това е винаги задължително, а за МПС – след първичната регистрация в страната. Сделките с въздухоплавателни средства се извършват в писмена форма. 

Характерното за производните способи е праводаването. Това означава, че приобритателят може да придобие само онова вещно право, което се намира в патримониума на прехвърлителя. Формулата е установена още в РП и се свежда до принципа „не може да дадеш повече, отколкото имаш”. Това означава, че ако правото на прехвърлителя е обременено или обезпечено с вещни обезпечения, такова право ще получи и приемникът, например придобиване на ипотекиран недвижим имот. 

Исторически в теорията са се оформили две възможни хипотези за прехвърляне на права:

1.Първата е известна като транслативна сукцесия. При нея прехвърлителят прехвърля цялото вещно право, така както то е в неговия патримониум. Например продажба на недвижим имот. 

2.Втората хипотеза е известна като правоучредителна сукцесия. При нея прехвърлителят на базата на своето право учредява едно ново, по-малко по обем и именно то се предоставя на приемника. По този ред собственикът на един недвижим имот може да учреди право на строеж, право на ползване и други вещни права в полза на едно друго лице. 

Въпрос № 24

Придобиване на вещни права чрез сделки.

1.Форма на сделката при недвижими имоти.

2.Вписване на акта.

3.Допустимост за разпоредителни сделки по чл. 73, ал. 2 СК.

4.Сделка с вещно правно действие, т.е. прехвърлителен ред.

5.Значение на вписването като част от фактическия състав.

Въпрос № 25

Придобиване чрез конститутивни съдебни решения.

Придобиване по наследство.

Придобиването чрез конститутивни съдебни решения изисква изясняването на същността на потестативното право. Потестативни (преобразуващи) права са тези, които дават възможност на един субект на гражданско правоотношение с едностранно свое изявление да предизвика промяна в правната сфера на друг субект. Такива са правото да се развали двустранен договор (чл. 87 ЗЗД), право да се иска делба на обща вещ (чл. 34 ЗЗД) и други. Една част от тези права могат да се упражняват извънсъдебно, докато за други законът е предвидил само съдебното упражняване. В тези случаи законодателят иска да се подложи потестативното право на предварителна съдебна проверка и едва след нея да се допусне целената правна промяна или промяната е опосредена от съдебната проверка или решение. Искът, с който се предявява потестативното право като се иска от съда да го потвърди със СПН и да постанови следващата от него промяна на гражданското правоотношение между спорещите страни, се нарича конститутивен иск.

С него се постигат две неща:

1.Решава се със СПН спора относно потестативното право;

2.Предизвиква се промяна в гражданските правоотношения между страните по делото.

В този ефект, а именно създаване на ново правно положение се състои спецификата на конститутивния иск и конститутивното съдебно решение. 

Конститутивното съдебно решение е такъв съдебен акт, с който се уважава едноименния иск и което предизвиква въз основа на конститутивното си действие промяна в правоотношението. Това конститутивно действие може да има следните насоки:

1.Създаване на нови граждански правоотношения – чл. 33 ЗС, чл. 288 ГПК, чл. 19, ал. 3 ЗЗД;

2.Изменение в съществуващи правоотношения – чл. 92 ЗЗД;

3.Унищожаване или прекратяване на граждански правоотношения – чл. 87, ал. 2 ЗЗД.

С оглед на вещното право от значение са конститутивните решения от първия вид – създаване на нови правоотношения. В това се включва придобиването на право на собственост или други вещни права. Самото придобиване има следните елементи:

1.Иск от страна на носителя на потестативното право. Когато искът е насочен към придобиване на вещни права върху недвижими имоти, исковата молба се вписва. Вписването е изключение от общия принцип, че се вписват само придобивни актове. 

2.Установяване на съдебното решение, с което се уважава искът. В следствие на самото решение ищецът придобива вещно право. Например решение за установяване на предварителен договор за окончателен. Влязлото в сила решение следва да се отбележи в книгите за вписване или в имотния регистър в 6-месечен срок. 

Придобиване чрез наследяване. Материята е уредена подробно в ЗН и се изучава подробно в учебната дисциплина Наследствено право. С оглед на вещното право интерес представлява възможността за придобиване на вещни права чрез наследяване. ЗН разглежда два типа наследяване:

1.По закон. Това наследяване се основава на близката родствена връзка между починалия и наследниците. В случая не е необходимо никакво волеязявление на наследодателя, за да преминат неговите вещни права в патримониума на наследника.

2.Наследяване по завещание. То се основава на конкретно волеизявляние, с което наследодателя определя дадено лице за свой наследник. Няма пречка да се остави завещание в полза на наследник по закон. Необходимо е завещателят да е навършил 18 г. и да не е поставен под пълно запрещение.

Завещанията са нотариално изцяло изготвени от нотариус и собственоръчно изцяло написани от завещателя.

Основе вид завещание е заветът, с който се завещава определена вещ.

Самото наследство се открива със смъртта на наследодателя. След това възниква възможността да се придобият вещни права чрез приемане на наследството. Приемането е акт, който се извършва изрично, но практиката допуска, че за приемане може да се съди и чрез конклудентни действия. С факта на приемането вещните права преминават от наследодателя към приемника. При приемането може да се направи опис на имотите на наследодателя. Непълнолетните, държавата и общината винаги приемат наследство по опис. 

Когато няма наследници нито по закон, нито по завещание, наследството, включително вещните права, се придобиват от държавата. 

Въпрос № 26

Придобиване по чл. 78 ЗС.

Правилото, установено в чл. 78 ЗС не е познато в РП. Приема се, че е възникнало в Средновековието и от там е уредено в новите законодателства – ФГЗ и ГГЗ. Неговата цел е да създаде сигурност в гражданския оборот като даде възможност за придобиване на вещни права, макар и от несобственик. Първоначално е уредено в ЗИСС, а днес ч чл. 78 ЗС. Самото придобиване включва следните елементи:

1.Обект на придобиване е движима вещ или ценна книга на приносителя. Това са такъв вид обекти на ГП, при които се счита, че лицето, което ги предявява е носител на правата, материализирани в тях, например лотариен билет. Необходимо е ценната книга да е налична. 

2.Лицето трябва да придобие посочените обекти на правно основание. Тук се приема единодушно, че правното основание е производен придобивен способ. Ако за него има предписана форма, то тази форма трябва да е спазена. 

3.Придобиването трябва да се извърши от несобственик. В противен случай няма да съществува нищо специфично в способа.

4.Лицето трябва да е добросъвестно, т.е. да незнае, че праводателят не е собственик.

5.Правното основание трябва да е възмездно. Това е отликата между дефиницията за добросъвестно владение и чл. 78 ЗС. При чл. 70, ал. 1 ЗС основанията могат да бъдат и безвъзмездни. Тук основанието е възмездно и именно то (възмездността) лежи в основата на придобиването.

Правилото се приема за универсално, т. Е. Важи за всички вещни права. В теорията се предлагат различни обяснения за способа, но с бай-широка поддръжка се ползва разбирането, че чл. 78, ал. 1 ЗС урежда специфично първично придобивно основание. Като дава защита на възмездно придобилия вещта, законът същевременно защитава и собственика на откраднатата или загубена вещ. Хипотезите са ограничени до две – кражба или загуба.

Лицето, загубило вещта (или обект на кражбата) може да я иска от добросъвестния владелец в 3-годишен срок от кражбата или изгубването. Това е един специфичен иск по чл. 78, ал. 2 ЗС, който е близък до ревандикацията, но не се отъждествява с нея. Искът по чл. 108 ЗС не се погасява по давност, а с него се защитават вещни права както върху движими, така и върху недвижими вещи. Искът по чл. 78, ал. 2 ЗС се погасява в 3-годишен срок, а освен това с него се претендират само движими вещи. Освен това този иск е неприложим, когато вещта е придобита от държавно или общинско предприятие. 

Придобиването по чл. 78 ЗС бе ограничено през 1997 г. с изменение на ЗС, което забрани да се придобиват по този ред движими вещи, за чието придобиване се изисква нотариална форма или писмена форма с нотариална заверка на подписа. В България нотариалната форма за придобиване на движими вещи не се изисква, а писмена с нотариална заверка на подписа е необходима при придобиване на кораби или леки коли (МПС с над 350 куб. см работен обем) след първоначална регистрация в страната. Колите, които не са регистрирани у нас се придобиват в обикновена писмена форма и разпоредбата не ги обхваща.

Въпрос № 27

Придобиване по давност.

Институтът на придобивната давност е много добре уреден в РП и е един от най-старите придобивни способи. Счита се, че първоначалната уредба е дадена в „Дванадесетте таблици” 449-451 г. пр. Хр. и днес той е познат на всички правни системи и е преминал през много законодателства, най-вече поради опростения фактически състав и изключителна ефективност. Неговата практическа стойност се отнася най-вече до недвижимите имоти, тъй като за движимите вещи се прилага чл. 78 ЗС. Придобиването включва два елемента:

1.Владение;

2.Давностен срок.

Владението се определя така, както го дефинира чл. 68, ал. 1 ЗС. Давностният срок се постава в зависимост от характера на владението и характера на вещта. Срокът е обективен елемент. Представлява период от време, с чието изтичане законът свързва придобиване на право на собственост при положение, че вещта е владяна през целия период.

Придобивната давност е универсален способ. Придобива се както право на собственост, така и ограничени вещни права. Законодателят, по пътя на отрицанието, е посочил само нова, което не може да се придобива:

1.Не могат да се придобиват по давност движими вещи, когато владението е придобито чрез престъпление;

2.Не могат да се придобиват по давност вещи, които са държавна или общинска публична собственост. 

Всички останали обекти са годни за придобиване по давност. Срокът се определя от характера на владението и вещта. Общият давностен срок за придобиване на недвижим имот е 10 г. когато владението е добросъвестно, нядвижимият имот се придобива в 5-годишен срок. Движима вещ се придобива по давност в продължение на 5 години. При добросъвестното владение и възмездно основание се прилага чл. 78 ЗС.

Сроковете са давностни, поради което в закона са установени правила за тяхното спиране или прекъсване. В миналото погасителната и придобивната давност са били уредени в един закон – Закон за давността (ЗД). Като продължение на това неудачно законодателно решение е разпоредбата на чл. 84 ЗС, която предвижда, че към придобивната се прилагат правилата на спиране и прекъсване на срока на погасителната давност. Те са уредени в ЗЗД и към придобивната давност трябва да се прилагат съответно, а не директно.

Спирането на срока е такъв юридически факт, с чието настъпване изтичащият за напред период от време се счита за ирелевантен, но изтеклият до момента запазва своето действие. След отпадането на юридическия факт започва да тече нов срок, който се събира с изтеклия до момента. Основанията за спиране на срока са посочени в чл. 115 ЗЗД. Към тях обаче трябва да се добави още едно. Срокът спира да тече, когато това изрично се предвиди в закона. Това изрично е направено в ЗИДЗС ДВ бр. 105/2006 г. Според закона давността за придобиване на държавни и общински имоти спира да тече до 31.12.2007 г. 

1.Придобивна давност не тече между деца и родители, докато последните упражняват родителски права;

2.Същото се отнася за настойници и попечители;

3.Между съпрузи;

4.Давност не тече между лица, чието имущество по закон или по разпореждане на съда е под управление и управителя, докато трае управлението;

5.Давност не тече между ЮЛ и техните управители, докато последните са на служба – ако управителят е завладял вещ на ЮЛ, срокът не тече;

6.Давност не тече между непълнолетни и поставени под запрещение и лицата, които владеят техните имоти през времето, в което нямат назначен законен представител и 6 месеца след назначаването на такъв или прекратяване на недееспособността;

7.Давност не тече и докато трае съдебният процес относно вещта. С предявяването на исковата молба давността спира. В зависимост от изхода на процеса срокът ще остане спрян или ще бъде прекъснат.

Към основанията за спиране на срока трябва да се добави една специфична хипотеза относно положението на собственика на вещта като военно мобилизиран. Ако срокът изтича по време на мобилизацията, искът за защита на вещните права може да се предяви до 6 месеца от демобилизацията. Теорията и практиката приемаха, че се касае само за мобилизация, т.е. извънредно събитие, което не може да се предвиди, а не за редовна военна служба. Очевидно промените в Конституцията относно военната служба през 2006 г. трябва да намерят нова трактовка както в закона, така и в практиката.

Прекъсването на придобивната давност е уредено както в ЗЗД, така и в ЗС. Теорията нарича основанието за прекъсване по чл. 81 ЗС за естествено, докато тези в ЗЗД се наричат граждански. 

Според чл. 81 ЗС давността се прекъсва с изгубване на владението за повече от 6 месеца. След като не се владее вещта за продължителен период не е могично да настъпят последиците на придобивната давност. 

Основанията в чл. 116 ЗЗД са уредени с оглед погасителната давност за това трябва да се транспонират към придобивната. 

Според чл. 116 давността се прекъсва при:

1.С признаване на правата на собственика – това признаване може да се извърши изрично или мълчаливо. На практика то означава, че лицето започва да държи вещта не като своя, т.е. липсва владение, а от там и недопустимост за придобиване по давност.

2.С предявяване на иск или възражение. Практиката приема, че давността се прекъсва и при предявяване на установителен иск. С предявяването на иска всъщност давността спира. Тя ще се прекъсне, ако искът или възражението бъдат уважени, но то ще има действие към момента на предявяването.

3.С предприемане на действие за принудително изпълнение. След приключване на процеса, ако вещта е отново у владелеца започва да тече нова давност. Ето защо предприемането на действия за принудително изпълнение ще прекъснат срока. Владелецът може да присъедини към своето владение това на праводателя си и по този начин да събере двата срока. Значение е владението на праводателя. Ако то е добросъвестно, добросъвестен ще бъде и приемника. За доказване на изтеклия срок в чл. 83 ЗС е установена оборима презумпция: който докаже, че е владял в различни времена, предполага се, че е владял и в промеждутъка. Тази презумпция е от съществено значение при производството по чл. 483, ал. 2 ГПК.

Придобивната давност не се прилага сужебно от съда. За да се релевира изтеклият срок е необходимо изрично възражение от ответника при заведен срещу него петиторен иск. 

Въпрос № 28

Придобиване на държавни и общински имоти по реда на ЗПСК

Материята е сравнително нова и се свързва с раздържавяването на държавната и общинската собственост. Първоначално бе уредена в Закона за преобразуване и приватизация на държавните и общинските предприятия от 1992 г. В момента действа Закона за приватизация и следпреватизационен контрол от 2002 г. Новият закон до голява степен възприе идеите на предшестващия го и определи приватизацията като продажба, т.е. сделка, с която се прехвърлят на купувача следните обекти:

1.
Дялове или акции, собственост на държавата или общините в търговските дружества. Тези обекти на гражданския оборот не са вещи и в този случай не може да се говори за придобиване на вещни права.

2.
Обособени части от имуществото на ТД с повече от 50% държавно или общинско участие в капитала. Обектите на придобиване са широко определени, но именно при тази хипотеза се стига до придобиване на вещни права.

3.
Общински нежилищни имоти, не включени в имуществото на общинските ТД, които се използват за стопански цели – магазини, ателиета, складове и т.н. При тази хипотеза също се стига до придобиване на вещни права.

Приватизацията по смисъла на ЗПСК е особен вид продажба. Тя се начира още приватизационен договор. Продавач е Агенцията за приватизация или общинските съвети и създадените от тях органи за приватизация. Особеното при този договор, е че с него се уговаря не само прехвърлянето на обектите, но и допълнителните условия, които са в тежест на купувача и които се изпълняват след сключване на договора. Това могат да бъдат: запазване предмета на дейност; запазване на определен брой работни места; последващи инвестиции и други. За спазване на тези условия се ангажират Агенцията за следприватизационен контрол. Особеност при договора е купувачът. Това е ЮЛ с повече от 50% частно участие в капитала. Именно по този начин се постига приватизационният ефект. Формата при приватизационните сделки винаги е писмена, дори и тогава, когато се прехвърлят недвижими имоти. Изключение от чл. 18 ЗЗД. Същото се отнася и при прехвърляне на дялове от държавни или общински ТД. Не е необходимо нотариална заверка на подписа, както се изисква от ТЗ.

Продажбата на акции се извършва по следните методи:

1.
Публично предлагане;

2.
Публичен търг;

3.
Публично оповестен конкурс;

4.
Централизиран публичен търг;

5.
Търговско предложение по реда на чл. 149 от Закона за публично предлагане на ценни книжа.

С най-голяма стойност са търгът или конкурсът. До търг се прибягва тогава, когато максималната цена е единствена от значение. Рпи конкурса в договора могат да се включат и други условия. Дялове се продават само чрез търг или конкурс. По същия ред се продават и обособени части, както и нежилищни имоти.

Въпрос № 29

Придобиване по приращение.

Придобиването по приращение е уредено в РП като самата уредба се е развивала казуистично. Първоначално римските юристи са уредили съединяването на движими вещи с недвижими като по този начин собственикът на недвижимата вещ е ставал собственик и на присъединената движима вещ. Означавало се с термина „aluvio”. По-късно е уредена възможността за съединявване на недвижим имот с друг такъв имот като собственикът на единия е ставал собственик и на присъединения, например завземането на изоставено речно корито. 

През средновековието приращението е имало изключително широко приложение. Това се е дължало и на феондалната разпокъсаност. По това време юристите са приели, че собственикът на земята е собственик и на всичко под и над нея от „ада до звездите”. По-късно придобиването по приращение се урежда в гражданските кодекси в разумни граници, като у нас първата уредба е в чл. 78 ЗИСС.

По настоящем материята е уредена в чл. 92 и 93 ЗС и се отнася както за придобиване на движими, така и за недвижими имоти. По силата на чл. 92 собственикът на земята е собственик и на постройните и насажденият върху нея, освен ако е уговорено друго. Някои автори виждат в законовата уредба една оборима презумпция. Те считат, че правилото има значение само за доказване на вещни права върху постойки и насаждения. Другата група автори приемат, че чл. 92 ЗС урежда специфичен първичен придобивен способ. Правото на собственост върху терена е основание да се придобият и създадените или възникнали състояния. При това този способ се прилага тогава, когато постройките и насажденията не са направени от собственика, а са възникнали случайно или от действие на друго лице. Когато постройки и насаждения се правят от собственика, придобиването им се извършва по силата на правомощията на правото на собственост. Нормата на чл. 92 винаги има предвид чужда дейност.

Във връзка с придобиването по приращение възникват вещноправни и облигационноправни отношения между собственика и другото лице. Вещноправните отношения се изразяват в придобиването на новосъздадения обект. Същевременно собственикът на земята дължи обезщетение на лицето, което е създало обекта. Ако то е владелец на имота, отношенията се уреждат на основание чл. 72-74 ЗС. В останалите случаи обезщетението се основава на недопустимостта на неоснователното обогатяване. 

Законът допуска нормата на чл. 92 да се дерогира, като се установи друго. Това става чрез учредяване на ограничени вещни права. По отношение на насажденията се прилага правото на ползване. Тогава възникналите насаждения ще бъдат за ползвателя, а не за собственика на земята. Когато се иска да се отдели правото на собственост върху земята от това на върху постройката, се учредява право на строеж. Чрез него се елиминира придобиването по приращение. Ако в терена (УПИ) вече е изградена постройка и се иска нейното надстрояване, при което ще възникне етажна собственост, освен съгласието на собственика на земята, изразено в нотариален акт, се иска съгласието на етажните собственици, изразено в писмена форма с нотариална заверка на подписа – чл. 183 ЗУТ. Учреденото право на строеж елиминира приращението, но само до обема на разрешеното строителство. Ако е изградено в повече, следва да намери приложение чл. 92 ЗС. Практиката обаче е въвела разграничение. Ако може да се обособи като самостоятелен обект, този обект ще се придобие от собственика на земята по силата на приращението. При обратния случай лицето, с учредено право на строеж, ще придобие изграденото в повече, но ще дължи обезщетение на собственика на земята. При това обезщетението се изчислява към времезавършването на строежа.

Освен придобиването на насаждения и постройки приращението включва и придобиване на плодовете от вещта. Това се отнася както за естествените, така и за гражданските плодове. Член 93 изброява само плодове, прираст, наем, но това изброяване не е изчерпателно. И в този случай придобиването се основава на правото на собственост върху вещта, наричана в теорията вещ-майка. Достатъчно е новите обекти да възникнат и те автоматично стават собствени на собственика на вещта.

Въпрос № 30

Преработване и присъединяване.

Преработването представлява физическа дейност, водеща до възникване на нова вещ от дадени материали. Закона за собствеността обаче разглежда придобиването чрез преработване като един първичен придобивен способ, даващ възможност на едно лице да стане собственик на новата вещ. Колизията между правото на собственост върху материалите и това върху новата вещ датира от РП. Според едно схващане правото на собственост върху материала автоматично преминава върху създадената вещ. Другото схващане приема, че от значение е само формата, т.е. лицето, създало новата вещ се счита за неин собственик. ЗС разглежда въпроса в няколко аспекта. Преди всичко ЗС разграничава преработването от договора за изработка, уреден в чл. 258 и сл. ЗЗД. Според първата хипотеза, уредена в ЗС, лицето, което е направило нова вещ от чужди материали става неин собственик при две условия:

1.Стойността на изработването е по-висока от стойността на материала;

2.Лицето е добросъвестно, т.е. не е знаело, че материалите са чужди.

При втората хипотеза собственикът на материала става собственик и на новата вещ, когато не са налице посочените условия. Но в този случай той може да се откаже от вещта.

Възможно е вещта да е изготвена от материали, принадлежащи на различни собственици. Особеното в този случай възниква тогава, когато изработващият е недобросъвестен или стойността на материалите е по-висока от стойността на изработката. Законът приема, че в този случай вещта ще се придобие от собственика на главния материал. Не се дава пояснение за това кой материал е главен. Може да приемем, че това е материалът със структурноопределящо значение за новата вещ. Самият закон обаче съдържа едно улеснение в сложния казус. Ако не може да се определи кой материал е главен, вещта става съсобствена.

На база на придобиването по приращение са разгледани няколко хипотези за дължимите обезщетения. Ако собственикът на вещта стане изработващият, той дължи обезщетение на собственика на материала. При втората хипотеза, когато собственика на материала стане собственик на новата вещ се дължи обезщетение за стойността на изработването. При тази хипотеза се стига до последиците на договора за изработка. Придобива се новата вещ, като се заплаща стойността на труда. Успоредно с тези обезщетения се дължи субсидиарно и обезщетение за вреди, ако има такива. 

Присъединяването е друг първичен придобивен способ. При него са налице една главна и една второстепенна, наричана още присъединена вещ. Изисква се второстепенната вещ да бъде така присъединена към гласната, че нейното отделяне да стане със значителни увреждания за главната вещ. На практика присъединената вещ трябва да е неотделяема от главната. В този случай собственикът на главната вещ ще придобие и присъединената, но ще дължи обезщетение на собственика на присъединената вещ. 

Въпрос № 31

Придобиване на намерени вещи.

Придобиването на вещи чрез тяхното намиране формално се допуска само за държавата и общината. В чл. 87 ЗС е установено задължение за всеки, който намери дължима вещ да я предаде на собственика или на лицето, което я е загубило. Намерилият вещта може да претендира само за разноски, които е направил или възнаграждение. Нещо повече, чл. 78, ал. 2 ЗС дава право на загубилият вещта да я иска в 3-годишен срок от добросъвестния владелец. Към задължението, установено в чл. 87 е прибавен един коректив в чл. 88, ал. 1 ЗС. Тогава, когато собственикът или изгубилият вещта не могат да се открият вещта се предава в служба „Общинска собственост” към съответната община. Стриктното спазване на установеното задължение не винаги може да се реализира, затова практиката приема, че задължението е изпълнено и когато вещта се предаде в кметство или полиция.

Собственикът на изгубена вещ може да я поиска от общината в 1-годишен срок от намирането, той обаче трябва да заплати възнаграждение от 10%, както и разноските по опазване на вещта. След изтичането на 1-годишния срок вещта се придобива от общината. В този случай чл. 78, ал. 2 ЗС не се прилага.

Придобиването на вещта от общината е един първичен придобивен способ със самостоятелно значение. Макар и близък до придобиването по давност, този способ се разграничава от него, защото в ч-годишния срок общината държи, а не владее вещта. Освен това давностните срокове са определени съответно на 5 и 10 години и едногодишният срок не фигурира сред тях. 

Ако намерените вещи подлежат на бърза развала или тяхното пазене изисква големи разноски, то вещите се продават, а получената сума се съхранява в полза на изгубилия вещта в продължение на 1 година.

По пътя на намирането правото на собственост, освен общината може да придобие е държавата. Тя придобива тези вещи, които са заровени в земята, зазидани или скрити по друг начин и чийто собственик не може да бъде открит. От момента на тяхното изравяне или въобще откриване те стават собственост на държавата, като лицето, което ги е намерило има право на възнаграждение в размер на 25% от стойността им.

Въпрос № 32

Придобиване на недвижими имоти чрез участие в ЖСК.

Придобиването на недвижими моти чрез участие в ЖСК се урежда в ЗЖСК от 1978 г. Законът съдържа една уредба, която в много отношения не е в унисон с действащото право след приемането на новата Конституция. Това налага голяма част от текстовете да се подлагат на изправително тълкуване. Самото придобиване преминава през учредяването на ЖСК. Това става в условията на сложен фактически състав, който включва различни елементи. Необходимо е да се проведе учредително събрание. На него трябва да присъстват минимум 6 члена. Събранието взима решение за учредяване на ЖСК, приема устава на ЖСК, избира управителен и контролен съвет. Тези съвети се състоят от минимум 3 члена, а това налага минималният брой учредители да бъде 6. След провеждането на събранието се съставя протокол, в който се вписват взетите решения, както и решението (задължение на УС) да регистрира ЖСК в Окръжния съд: ЖСК възниква след нейната регистрация като ЮЛ. Участник в оборота, който поема правата и задължениета. 

След учредяването ЖСК пристъпва към реализация на инвестиционния проект – изграждане на сграда, в която има отделни обекти за всички член-кооператори. В ЖСК е недопустимо да се приема член, за който няма самостоятелн обект. 

Законът дели членовете на две големи групи: членове по право и изборни членове. По право се считат тези, чиито недвижими имоти са били отчуждени и като обезщетение са получили право да придобият недвижим имот в сградата на ЖСК. Макар позитивноправната уредба да е такава, днес тя няма приложение, тъй като по ЗДС и ЗОС не се допуска имотно обезщетение. Ето защо трябва да приемем, че de lege lata (с оглед на днешния закон) в ЖСК има само изборни членове. Правата на членовете са уредени в чл. 17 от ЗЖСК. Всеки от тях има право да придобие жилищен или друг имот. Възможно е уставът да разрешава придобиване на няколко самостоятелни имота, напр. жилище, гараж, ателие.

Всеки от членовете има право да участва в работата на Общото събрание. Той може да избира както и да бъде избиран (член кооператора) в ръководните органи. Може да иска отмяна на решенията на Управителния съвет и на Контролния съвет от Общото събрание.

Задължения: Кооператорът е длъжен да изпълнява Устава и решенията на Общото събрание. Най-съществени са имуществените му задължения към ЖСК. Всеки член прави встъпителна и дялова вноска. Встъпителната вноска има за цел да поеме разноските по конституирането и управлението на ЖСК. Дяловата вноска съответства на стойността на обекта, която той ще придобие. Тя се определя от Общото събрание, както и редът за нейното внасяне в определен интервал от време. Невнасянето на паричните задължения може да доведе до изключване на кооператора от ЖСК.

Органи на ЖСК.

1.Основен орган на ЖСК е Общото събрание. То се състои от всички член-кооператори. Общото събрание приема и освобождава членове. То може и да изключва членове при неизпълнение на имуществените задължения. Член-кооператор може да прехвърли своите членствени права с решение на Общото събрание. Общото събрание приема архитектурната част на инвестиционния проект. Ако в последствие настъпи промяна в проекта, напр. намали се етажността, освобождават се онези член-кооператори, които са приети последни. Общото събрание извършва разпределение на обектите в сградата. То приема и окончателния протокол за разпределение на обектите,както и протокола за ценообразуване. 

Общото събрание избира Управителен съвет и Контролен съвет.

2.Управителният съвет служи за оперативно ръководство на ЖСК. Обикновено се състои от председател, секретар и член. Съдебната практика приема, че за валидно представителство в ЖСК са необходими председателят и секретарят на ЖСК. За банкови операции обаче се изисква спесимента на трима членове на съвета.

Управителният съвет сключва всички договори от името на ЖСК, като уставът може да предвижда някои от договорите да се одобряват от Общото събрание, напр. договорът за строителство. Управителният съвет се отчита прериодично пред Общото събрание.

3.Контролният съвет има финансово-ревизионни правомощия относно дейността на Управителния съвет. Той също периодично се отчита пред Общото събрание.

Решенията на Общото събрание подлежат на обжалване пред РС по реда на чл. 39-42 ЗЖСК.

Прекратяване на ЖСК.

Законът допуска и предсрочно прекратяване на ЖСК тогава, когато се установи, че целите на кооперацията няма да се постигнат. Нормалното прекратяване се извършва след преключване на строежа. Обикновено то се предшества от решение на Общото събрание, с което окончателно се разпределят обектите в сградата, приема се тяхната оценка (ценообразуването) и се натоварва компетентно лице да изготни документите за собственост. Основанието за подобно решение е полученото разрешение за ползване на сградата.

След като първият член-кооператор се снабди с нотариален акт, ЖСК започва да се разпада и на нейно място се появява етажна собственост. До този момент едноличен собственик на сградата е ЖСК. Нейното фактическо прекратяване приключва тогава, когато последният член-кооператор се снабди с нотариален акт за собственост. Самата процедура е продължителна, тъй като за издаване на нотариалния акт член-кооператора не трябва да има никакви задължения към ЖСК.

Придобиването на недвижимия имот се извършва чрез снабдяване с констативен нотариален акт по реда на чл. 483, ал. 1 ГПК – надлежни писмени доказателства. 

След приключване на снабдяването с нотариални актове се прави искане от бившия Управителен съвет до Окръжния съд за заличаване на регистрацията на ЖСК.

Въпрос № 36

Етажна собственост – понятие и възникване.

Етажната собственост възниква за първи път във Франция и то като съдебна практика. Нейната полза се е наложила от урбанизирането на територията, при което еднофамилните постройки не могат да отговарят на нарастналото потребление на жилища в градовете. 

Същите причини са довели до възникването на етажната собственост у нас. В основата стои увеличаване на населението в градовете особено след бежанските потоци след Първата световна война. 

Първоначално у нас се уреждат т.нар. „съпритежателски домове”. По-късно се урежда и самата етажна собственост в отделен закон. Днес етажната собственост се урежда в ЗС и Правилника за управлението, реда и надзора в етазната собственост (ПУРНЕС). По силата на чл. 37 ЗС етажи или части от етажи могат да принадлежат на отделни собственици – държава, община, ФЛ и ЮЛ. Заедно с тях на същите собственици принадлежат придадени към основните обекти помещения в тавана или зимника. При теси сгради, при които етажи или части от тях принадлежат на отделни собственици, общи за всички собственици са земята (правото на строеж), основите, външните стени, вътрешните разделителни стени, носещите стени, колоните, трегерите, плочите, стълбите, вътрешните инсталации, асансьори и въобще всичко, което по предназначение или по естество служи за общп ползване. Изброяването в ЗС е непълно, защото техническото развитие може да доведе до създаване на нови части, които по естество са за общо ползване.може да се уговори някои от общите части, които обслужват съседни жилища да бъдат общи само за техните съсобственици. Общите части са съсобствени. Това е от категорията „задължителна съсобственост” по силата на закона и тези общи части не могат да се делят. При продажбата на отделното помещение общите части следват съдбата му и в същия размер преминават върху новия собственик. Практиката е наложила те да не се изписват подробно в нотариалния акт, а само се споменава каква част от общите части се падат на съответното жилище. Изключение се прави само за правото на собственост върху терена или правото на строеж върху него, като изрично се посочва дали е право на собственост или право на строеж. Дяловете на отделните собственици в общите части са съразмерни на съотношенията между стойностите на отделните помещения, които се притежават, изчислени при учредяване на етажната собственост. Последващи изменения в отделните помещения не влияят на това съотношение.

Етажната собственост възниква по няколко начина. ЗС допуска нейното възникване да стане по пътя на делбата. В чл. 39, ал. 1 е уредена доброволната делба, а в ал. 2 съдебната, като за последната се изисква подялбата да стане без значителни преустройства и неудобства, по-големи от обикновените. В миналото най-честият способ за възникване на етажна собственост бе държавното жилищно строителство и продажбата на построените сгради на отделни лица като се прехвърляха етажи или части от етажи. Днес това се извършва чрез предприемаческо строителство и продажба на готовата сграда на етажи или части от тях.

Етажната собственост възниква и при надстрояване на еднофамилна постройка, като е необходимо надстроеното да стане собственост на друго лице.

Възможно е етажна собственост да възникне и при придобиване на давност, но е задължително в сградата да има поне още един собственик.

 Въоще законът изисква за съществуването на етажна собственост поне двама собственици в сградата на самостоятелни помещения, като общи за тях ще бъдат общите части.

Етажната собственост няма наименование. Възможно е такова да е останало, ако преди това е съществувала ЖСК със същото име. Наименованието обаче не е задължителен елемент за етажната собственост тя не е ЮЛ, няма собствено имущество и представителни органи. Ако все пак се събере имущество, то не е общо за етажната собственост, а принадлежи на отделните собственици. Етажната собственост има председател на управителния съвет, но той няма качествата на председателя на ЮЛ. Възможно е етажната собственост да има свой правилник за вътрешния ред. Обикновено той се изготвя на основание разпоредбите на ПУРНЕС. Това обаче не е задължителен елемент и няма характера на устава на ЮЛ. Самата уредба в ЗС и ПУРНЕС цели да се даде възможност за нормално съжителство на отделните собственици, както и нормалното използване и поддръжка на общите части на сградата.

Етажната собственост може да се надстроява, като в този случай според чл. 183 ЗУТ в нотариална форма собственикът на земята учредява право на надстрояване с писмено съгласие с нотариална заверка на подписа на всички етажни съсобственици. При това надстрояване собствениците на надстроените етажи или части от тях придобиват срещу заплащане собствеността върху всички общи части на сградата, включително и върху земята. Дяловете в общите части се определят по познатата формула, като за критерий се взима времето при завършване на строежа. 

Държавата поначало не интервенира активно в уредбата на етажната собственост. Зачестилите реконструкции на сгради обаче наложиха изменение на ПУРНЕС през 2002 г., с което преустройството на самостоятелните обекти в сградата бе забранено, ако с него се вреди на носимопосимостта и устойчивостта на строителната конструкция и пожарната безопасност. Забранено бе също интервенирането в помещение общи части за етажната собственост.

Въпрос № 37

Управление на етажната собственост.

Управлението на етажната собственост има за предмет две групи дейности:

1.Управление на общите части;

2.Управление на вътрешния ред.

Общите части се управляват чрез решенията на Общото събрание на етажните собственици. ЗС говори за два вида Общо събрание:

1.Общо събрание на собствениците – то е компетентно да взима решения както по отношение на общите части, така и по отношение на вътрешния ред

2.Общо събрание на собственици и наематели. Последните участват в това събрание с право на глас при две хипотези:

А) когато се засягат техните интереси;

Б) по въпроси от вътрешния ред на етажната собственост.


Общото събрание е основен орган на етажната собственост. В него участват всички етажни собственици. Всеки има право на един глас, независимо от размера на притежавания самостоятелен обект. Ако обектът е съсобствен, всички съсобственици имат право на един глас. Всички етажни собственици участват в разноските, които са необходими за етажната собственост.

ЗС разграничава два вида разноски:

1.Необходими разноски – тези средства се разходват за поддържане на общите части или за възстановяването им. Те се дължат безусловно о всеки от етажните собственици участва в тях съразмерно дела си в общите части.

2.Полезни разноски (подобрения). Те се дължат само тогава, когато има решение на Общото събрание. Разноските за поддържане на общите части трябва да се разграничават от общите разходи. Тези разходи също са свързани с използването на общите части, но не и с тяхното поддържане или възстановяване. Такива са разходите за отопление, осветление, почистване, ползване на асансьор и други. Някои от тях също се определят от Общото събрание, но за други има императивни разпоредби на ПУРНЕС (ако някой от етажните собственици използва помещението си в етажната собственост за друг вид дейност, напр. адвокат, дължи разноски за общите разходи, колкото 5 етажни собственици).

Общото събрание има компетентност за управлението и надзора на всички общи части в етажната собственост, както и за изпълнение на задълженията на етажните собственици. То избира Управителен съвет (УС) или управител за срок от 2 г. Възможно е да избере и Надзорен съвет, не по-малко от трима членове, за срок от 3 г., ако в етажната собственост има повече от 15 самостоятелни обекта. Измененията на ПУРНЕС от 2002 г. дадоха възможност Общото събрание да определя възнаграждение на управителя.

Общото събрание взима стоите решения, ако в него участват лично или чрез представители ? от етажните съсобственици. Упълномощаването може да е устно. Общото събрание обикновено се свиква с предварителна покана, която се връчва на всеки от етажните собственици. Практиката обаче прие, че е възможно събранието редовно да се свика и с една покана, поставена на видно място, в която е посочен дневният ред, като е достатъчно тя да се постави 24 часа преди провеждането на Общото събрание. Ако при първото свикване не се появи необходимия брой лица (3/4), Общото събрание се отлага с 1 час и се счита за законно проведено, колкото и лица да са присъствали.

Поначало Общото събрание взема решенията си с мнозинство на етажните собственици. Ако обаче то се провежда час по-късно, решенията се взимат с мнозинството на присъстващите. Общото събрание взима решения за разходите за общите части и общите разходи, които се изчисляват на един етажен собственик.

Ако в етажната собственост обитава куче, за него се начисляват разходи, не по-малко от тези за етажен собственик. 

Общото събрание взима решения за реконструкции и преустройства на общите части, при които не се засяга конструкцията на сградата. То взима и решения за отдаване под наем на общи части и за разходване на наема. Възможно е то да възложи на управителя или УС част от своите дейности. 

В чл. 45 ЗС е рагламентирано едно особено правомощие на Общото събрание, а именно изваждане на етажен собственик от сградата. Хипотезите са две:

1.Използва или допуска да се използват неговите помещения по такъв начин, че застрашава безопасността на сградата;

2.Систематически нарушава правилника или решенията на Общото събрание. 

За да се стигне до такова решение въпросният етажен собственик трябва да е бил предупреден писмено за възможността от изваждане. Ако такова решение се вземе, РС, въз основа не него, издава изпълнителен лист. Разпоредбата съществува и в момента, независимо, че чл. 17 от Конституцията обявява частната собственост за неприкосновена.

Управителят или УС извършват непосредственото управление на етажната собственост. Управителят може да участва и в съдебен процес с оглед интересите на етажната собственост, но няма пречка всеки етажен собственик сам да вземе участие в делото, по което управителят представлява етажните собственици.

Всеки етажен собственик може да се защити срещу решенията на Общото събрание чрез жалба до РС. Жалбоподател може да бъде всеки етажен собственик, участвал в заседанието на Общото събрание и изразил несъгласие, което е отразено в протокола. Може да се жалва и всеки етажен собственик, който се позовава на нередовно свикване на Общото събрание. Жалбата се подава в 7-дневен срок от постановяване на решението. 

Въпрос № 38

Подробни устройствени планове (ПУП) – същност и видове

Материята за първи път е уредена със Закона за благоустройство на населените места от 1897 г. Закон със същото наименование е приет и през 1905, а трети – 1936 г. През 1941 г. се приема Закона за благоустройството – дословен превод от немски. През 1949 г. се приема Закона за плановото изграждане на населените места. При действието на този закон почти цялата територия на страната бе регулирана с подробни устройствени планове (ПУП). Счита се, че около 1958 г. в груби линии устройството е приключило. През 1973 г. е приет Закона за териториалното и селищно устройство (ЗТСУ). Той бе отменен от ЗУТ през 2001 г., който действа и понастоящем. Смисълът на устройствените планове е да се даде възможност за най-рационално изпълнение на територията на страната, както и да се осигури достъп на всички недвижими имоти до обществен път. Именно това налага да се създават както общи, така и ПУП. Принципната промяна, извършена със ЗУТ, бе изоставянето на понятието „парцел” и замяната му с термина „УПИ”. Освен това ЗУТ зае принципната позиция, че с подробни планове могат да се урегулират само неурегулирани територии. Тази позиция доведе до значително ограничаване на правомощията на администрацията с административно актове да се извършват отчуждения чрез регулация. Именно на тази принципна основа ЗУТ създаде нова уредба относно общите и ПУП. Според закона общите планове определят преобладаващото предназначение и начин на устройство на територията. Чрез тях се определят териториите на жилищно строителство, вилно строителство, зелена зона и други. На основа на общите планове се изработват подробните. Това е така, защото общите планове нямат пряко отношение относно застрояването о статута на конкретен поземлен имот. Именно с подробните планове се определя конкретното предназначение на всеки поземлен имот. Условие за ПУП е с този план да се регулират само имоти, които не са били регулирани с предишни. С такъв последващ план могат да се регулират само улици и квартали, без да се променят границите между поземлените имоти. 

Задачите на ПУП – Основната задача е да урегулира територии с неприложена регулация, както и да урегулира неурегулирани имоти. На тази основа съществуват няколко вида планове. Първият е план за регулация и застрояване. Вторият е план само за регулация без режим за застрояване. Третият е план за застрояване – прилага се тогава, когато е налице планът за регулация. Четвъртият е работен устройствен пла. Петият е план за техническа инфраструктура извън границите на урбанизираните територии. 

При урегулиране на поземлени имоти при ниско застрояване следва да се спазват следните размери. В градовете – най-малко 14 м. лице и 300 кв.м. повърхност. Лице е тази част на имота, която е обърната към обществения път. В курортните населени места размерите са най-малко 16 м. лице и 500 кв.м. повърхност. Във вилните зони – 16 м. лице и 500 кв.м. лице повърхност, а ако са в планински терен – 14 м. лице и 300 кв.м. повърхност. В преобладаващ стръмен терен до 12 м. лице и 250 кв.м. повърхност.

Прави впечатление, че законът си служи с минималните размери, без да поставя ограничения пред по-големите. Независимо, че стойностите са изключително малки, законът допуска те да бъдат намалени с още 1/5 въз основа на заключение на общинския експерт на съвета. Тези размери са задължителни и при извършване на съдебна или доброволна делба. Ето защо, преди конкретното извършване на делбата, техническата служба издава съответната документация за съществуващото положение, както и за последиците от извършване на делбата, а именно образуването на два или повече поземлени имота.

С ПУП се посочват следните решения:

1.Поземлени имоти, предназначени за обекти публична собственост. Това е изключително важна последица на плана, тъй като могат да се отчуждават за държавни или общински нужди само онези недвижими имоти, за които се предвижда да станат публична собственост;

2.Поземлени имоти за застрояване и позамлени имоти без застрояване;

3.Посочват се имоти за предимно жилищно застрояване с допустима плътност и интензивност, височина на застрояване и начин на застрояване;

4.
Посочват се имоти за производствени, складови дейности, селскостопанско производство и други;

5.Имоти за озеленяване и рекреационна дейност;

6.За спортна дейност;

7.Имоти за сгради за обществено обслужване;

8.Имоти с културно-историческо значение и начинът за устройство и опазването им;

9.Училищна мрежа;

10.Техническа инфраструктура;

11.Както и тези със смесено или друго предназначение.

Определения:

> УПИ – това е поземлен имот, за който с ПУП са определени граници, достъп от улица, път или алея, конкретно предназначение и режим на устройство.

> Квартал – урегулирана територия, ограничена от улици или от улици и граници на урбанизирана територия, която обхваща един или повече поземлени имоти.

> Застроена площ – това е площ, ограничена от външните очертания на ограждащите стени на първия надземен етаж или на полуподземния етаж, ако няма друг, включително площа на проветрителните шахти.

> Разгърната застроена площ – това е сборът от застроените етажи на основно и допълващо застрояване на и над терена. В разгърнатата застроена площ се включват и застроените площи в подпокривното пространство на сградите, когато са предвидени за жилища, ателиета и кабинети. В застроената площ се включват и цялата площ на балконите и терасите.

> Коефициент на интензивност на застрояването – този коефициент представлява отношението на разгъната застроена площ към площта на УПИ, изразена в абсолютно число. Интензивността на застрояването може да се определи и общо за квартал, устройствена територия или зона.

Въпрос № 39

Създаване, одобряване и изменение на влезни в сила

устройствени планове.

Самото изработване на устройствените планове се възлага от различни органи в зависимост от характера на плана. То може да се възлага от кмета на общината, от областния управител или от министъра на регионалното развитие и благоустройство. Може да се възлага и от заинтересованите лица след съгласие на кмета на общината. ЗУТ овластява вирок кръг лица, оторизирани да възлагат изработване, като същевременно регламентира и особен ред на възлагане. То (възлагането) винаги се извършва по Закона за обществените поръчки. Когато изработването на плана обхваща територии, попадащи в две или повече общини, възлагането се извършва от областния управител. Когато планът предвижда изграждане на национални обекти или обхваща територии, попадащи в две и повече области, възлагането се извършва от министъра. Във всички останали случаи компетентен е кметът.

Кметът дава разрешение и тогава, когато планът се възлага от заинтересованите лица, но обхваща част от населеното място.

Проектите за устройствени планове се изработват въз основа на задание, което се придружава от необходимата информация за съществуващото положение, както и за съществуващите устройствени схеми.

Информацията за съществуващите кадастрални планове се получава от Агенцията по кадастъра и нейните регионални служби. Самото създаване на плана преминава през 2 фази:

1.Предварителен проект;

2.Окончателен проект.

Преди възлагането възложителят може да проведе конкурс за избор на устройствена концепция. На спечелилия конкурса се възлага изработването на плана. Решението за изработване на ПУП с обхват над 3 квартала се съобщава с обявление в общината и в един местен вестник. Когато планът е готов се прави обявление в ДВ, което е задължение на общината. Изготвеният проект може да се разгледа в общински експертен съвет, но това се прави по преценка на главния архитект на общината. Когато ПУП е за част от населеното място, както и за имоти извън строителните граници, не се прави обявление в ДВ, а само се съобщава на заинтересованите лица.

След като обявлението е направено в ДВ или слек като заинтересованите лица са получили съобщение, могат да се правят възражения срещу плана. Ако обявлението е официално, срокът за възражение е един месец, а при пряко съобщаване – 14 дни. ЗУТ приема, че във втория случай заинтересованото лице е директно информирано, за това и срокът е по-къс. Възраженията се отправят до общинската администрация.

По отношение на органите на централна и местна администрация се извършва съгласуване. Това става чрез писмени становища. След изтичане на срока за възражение започва да тече нов срок от един месец, през който общинския съвет трябва да приеме проекта за ПУП. Именно в този 1-месечен срок ще се разгледат постъпилите възражения и становища и общинският съвет ще се произнесе по тях със самото приемане на плана.

ПУП се приемат от общинския съвет като решението за приемане се обнародва в ДВ. Ако планът е малък – до 3 квартала, той се одобрява директно от кмета на общината, като неговата заповед не се обнародва, а се съобщава на заинтересованите лица по реда на ГПК.

Одобряването на подробните планове трябва да бъде в унисон с характера на плана. Ако има разминаване между характера на плана и това, което е одобрено, актът ще бъде незаконосъобразен.

Устройствените планове, които са влезли в сила могат да се изменят при следните условия:

1.Общите се изменят, когато настъпят съществени промени в обществено-икономическите и устройствени условия, при които е бил утвърден планът;

2.Когато възникнат нови държавни или общински нужди за обекти публична собственост на държавата или общината.

Влезлите в сила ПУП могат да се изменят при следните условия:

1.Когато е било предвидено отчуждаването на УПИ за държавна или общинска нужда и отчуждаването не е започнало в 5-годишен срок от влизане в сила на плана.

2.Кадастралният план или кадастралната карта съдържат съществени непълноти или грешки, които налагат изменение на действащия ПУП. В този случай изменението на плана се допуска след съответните поправки в кадастралната основа.

3.Когато планът не осигурява възможност за целесъобразно застрояване според геоложките условия, както и за запазване на разкрити исторически ценности.

4.Когато планът съдържа явна фактическа грешка, която има значение за неговите предвиждания. При тази хипотеза се приема от съдебната практика, че планът следва да се измени, но само в параметрите, които са необходими за отстраняване на допуснатата фактическа грешка.

5.Когато планът е одобрен при съществени закононарушения. Ако обаче има влязло в сила съдебно решение или планът е приложен, то той не може да се изменя.

6.Когато има съгласие на всички пряко заинтересовани собственици. Именно при такава хипотеза се изменят планове при доброволна делба на УПИ.

7.При предложение на съда по дело за делба на УПИ.

Посочените основания за изменение на влезли в сила устройствени планове не могат да се приложат, ако с изменението се търси озаконяване на незаконно изградени постройки. Възможно е изменението на ПУП да налага изменение и на общия план. В този случай май-напред се изменя общия устройствен план, като е възможно органът, който одобрява общия план да разреши едновременно изработване или одобряване и на подробния.

Една категория ПУП не могат да се изменят за срок от 5 г. от влизането им в сила. Това са плановете, приети от Националния експертен орган към министъра на регионалното развитие и благоустройство. Този съвет разглежда проекти за ПУП с национално значение, както и планове за централните части на градове с население над 100000 жители. Неговите решения са задължителни.

Въпрос № 40

Застрояване на населените места. Видове застрояване.

ЗУТ изисква строежите в страната да се изпълняват по реда, предвиден в самия него. Влезлият в сила през 2007 г. Закон за устройство и застрояване на столичната община предвижда някои специфични изисквания към строежите само за района на София, като в него изрично се предвижда, че за неуредените въпроси ще се прилага ЗУТ. Определящ за застрояването на територията е ПУП, тъй като общият план няма пряко приложение за разрешаване на строителството. Именно ПУП на основание чл. 108, ал. 1 ЗУТ конкретизират застрояването на територията. Самото застрояване се дели на две големи групи:

1.Основно;

2.Допълващо.

Критерии за разграничение е предназначението на имота – чл. 8, ал. 1 ЗУТ. Ако имотът е предназначен за жилищно строителство, основното застрояване ще бъде жилищна сграда. Допълващо ще бъде строителството на спомагателни, стопански и второстепенни постройки.

В ЗУТ основно се урежда застрояването на УПИ. Строителството извън границите ма урбанизираните територии се урежда като изключение. Тези строежи се допускат само при спазване на общия план, като идеята на законодятеля е да не се извършва строителство в отклонение на плана. Самата материя за застрояването е разработена в закона в два аспекта: в чл. 20 и сл. ЗУТ се уреждат обективните изисквания към строителството и се очертават общите параметри, а в част трета от закона се урежда конкретното застрояване, като там са поместени нормите, уреждащи разрешенията за строителство, самия процес на застрояване и разрешението за ползване.

Обективните изисквания към застрояването се ръководят от следните критерии:

1.Първият урежда основното и допълващото строителство;

2.Освен първия ЗУТ урежда още няколко типа застрояване. Това са; свободно, свързано и комплексно застрояване. 

1)Свододно – това е застрояване, при което сградите в УПИ се разполагат на разстояние от имотните граници. Това разстояние е в зависимост от височината на сградата.

2)Свързано е застрояването, при което сградите в две или повече съседни УПИ се разпогалат допрени на имотните граници. Свързаното застрояване в съседни УПИ представлява допиране на сградите на основното застрояване и като изключение сградите на допълващото застрояване. Технически това застрояване се нарича още на калкан.

3)Комплексно е застрояването в големи УПИ, при което групи от сгради се разполагат свободно – стоящи или допрени една до друга. При това застрояване инвеститорът избира как да разположи сградите.

 Друг критерий за застрояване е неговата височинност. Ниско е застрояването с височина на сградите до 10 м., средно – с височина до 15 м. и високо – над 15 м. За вилните зони е установена специфична височина от 7 м.

Височината на сградата се определя от котата на средното ниво на прилежащия терен и в нея не се включва височината на подпокривното пространство, ако то е до 45 градуса.

Нормите, които уреждат правилата за строеж на сградите имат предвид основното застрояване и в интерес на собственика на УПИ или на титуляра на правото на строеж е да съобрази проектираната сграда на основното застрояване с предназначението на имота.

3. Освен двата вида – основно и допълващо, ЗУТ урежда статута и на т.нар. „временни строежи”. Това са строежи, които се извършват в терени, предвидени според плана за отчуждаване за обекти държавна и общинска публична собственост, но това отчуждаване още не е извършено. При тази хипотеза собствениците на тези терени могат да реализират временни строежи, ако са налице условията на плана. Нещо повече, в допълнителните разпоредби на ЗУТ, § 17 е уредена възможността за запазване на такъв строеж. Ако в 5-годишен срок не се извърши отчуждаването настъпва условие за промяна на плана.

Самото строителство според ЗУТ се извършва след издаване на разрешение за строеж. По своето естество това е един ИАА. Съдебният контрол върху този акт не включва възможността за спиране на започналия строеж. Това е изцяло в компетенциите на Дирекцията за национален строителен контрол по реда на АПК. Кметът на общината до 2005 г. не бе компетентен да спира строежите. Изменението на ЗУТ с въвеждането на чл. 222а от 2005 г. области и кметовете да спират строежите.

Сградите на основно застрояване могат да бъдат жилищни, производствени, курортни, обществено-обслужващи, както и със смесено предназначение. На практика обаче ЗУТ оставя значителна свобода при определяне статута на сградата. Когато тя е със смесено предназначение и включва както жилищни, така и нежилищни помещения последните се разполагат на първите етажи под жилищните.

В ЗУТ няма легална дефиниция за жилище, но от чл. 40, ал. 1 може да се извлече понятието жилище. Това е етаж или част от етаж, който има самостоятелен вход, едно самостоятелно помещение, кухня или кухненски бокс, баня и тоалетна (може общо), както и складово помещение в него или извън него. Допустимо е помещенията да бъдат пространствено свързани с изключение на банята и тоалетната.

Преустройството на вече построената сграда, в режим на етажна собственост се урежда в две насоки:

1.Преустройство на жилища в нежилищни обекти;

2.Преустройство на нежилищни обекти в жилища.

Изискванията на закона са по големи при първия тип преустройство. Тази промяна е допустима, ако обектите се намират на първия или сутеренния етаж. Преустройството е съобразено с изискванията на закона и конструкцията на сградата и е налице писмено съгласие с нотариална заверка на подписа на всички собственици, непосредствени съседи на обекта. Възможно е преустройството на жилище в кабинет, офис или ателие да се извърши и тогава, когато този обект се намира на друг етаж, но затова е необходимо съгласието на всички етажни собственици, взето на Общото събрание на етажната собственост, като подписите отново трябва да бъдат нотариално заверени.

По-лесно се извършва преустройството на съществуващи нежилищни обекти. В този случай не се изисква съгласието на другите етажни собственици, освен в случаите, когато е налице наднормено шумово или друго замърсяване. Промяната на предназначението на нежилищно помещение в жилищно се извършва, без да е необходимо съгласието на останалите етажни собственици. Необходимо условие за промяната на помещението от жилищно в стопанско е предварителното становище и проект, изготвени от инжинер-конструктор, с които се доказва, че не се увеличават конструкционните натоварвания.

Въпрос № 41

Отчуждаване на имоти за държавна и общинска нужда. Уредба, основания, процедури.

Материята е уредена в ЗС, ЗДС и ЗОС, като казаното в учебника за ЗОС не е вярно.

Според чл. 17, ал. 3 от Конституцията частната собственост е неприковновена. Същевременно обаче чл. 17, ал. 5 от Конституцията допуска като изключение да се отчуждават имоти за държавни и общински нужди при положение, че тези нужди не могат да се задоволят по друг начин и след предварително и равностойно обезщетение. До 2003 г. режимът на отчуждаване бе сравнително либерален, но изменението на ЗДС от същата година доведе до свързване на отчуждаването само с административно актове. Реформата на ЗДС от 2003 бе последвана от подобна в ЗОС от 2004 г. По настоящем и двата режима са уеднаквени.

ЗДС създава две линии за отчуждаване на недвижими имоти. Според първата отчуждаването трябва да става с решение на МС. Това се допуска тогава, когато отчуждаването се извършва за националните инфраструктурни обекти. Самият термин е изяснен в § 1 от Допълнителните разпоредби на ЗДС. Най-общо това са обекти от техническата инфраструктура с национално значение. Предложението за отчуждаване се внася в МС от МРРБ и ...................... Първият министър се произнася относно наличието на законни условия за отчуждаването. МС се произнася с решение. В него се посочва: държавната нужда, за която се извършва отчуждаването, видът на отчуждавания имот, местонахождението, размерът, цената на имота, както и размерът на обезщетението и правоимащите собственици. Решението се обнародва в ДВ и това решение подлежи на съдебен контрол пред 3-членен състав на ВАС. Жалбата се подава в 14-дневен срок от обнародването на решението в ДВ чрез МС. МС е длъжен в 7-дневен срок да изпрати жалбата в съда с необходимото комплектоване. Производството пред ВАС се води по специалните правила, уредени в ЗДС, които дерогират общите разпоредби на ГПК. Призовават се жалбоподателите, МС и инвеститорът. Допускането на доказателствата се извършва в закрито заседание. В 15-дневен срок след него се насочва гледане на делото. Не се спазват правилата на ГПК относно призоваване и депозиране на заключението на вещото лице. Оценката на отчуждения имот се прави по пазарни цени от експерти, а когато няма сериозна индикация за пазарна оценка като критерии се използва данъчната.

Извън случаите на отчуждаване с акт на МС се предвижда отчуждаване със заповед на областния управител. Това се извършва във всички случаи, когато не се касае за национален инфраструктурен обект. Отново дават становище МРРБ и МФ със същото значение, както в предишния ред. Актът, с който се отчуждава имотът е заповед на областния управител. Тази заповед подлежи на обжалване пред Административния съд, като за производството ще важат същите правила, които са в сила за обжалване на правителственото решение.

Влезлите в сила решение и заповед подлежат на вписване в имотния регистър. Няма принципна разлика в уредбата на ЗДС и ЗОС. Особеното при ЗОС е че отчуждаване с акт на МС за общински нужди не се допуска. Там решението за отчуждаване се взима от общинския съвет, а конкретната заповед за отчуждаване се издава от кмета. Тя също подлежи на съдебен контрол пред Административния съд.

В ЗДС и ЗОС се съдържа възможност извършеното веднъж отчуждаване да бъде отменено. Ако в 3-годишен срок от отчуждаването на имота мероприятието, за което е отчужден, не е започнало или имотът се използва не по предназначение, областният управител, по искане на бившия собственик, отменя отчуждаването след възстановяване на обезщетението. Когато имотът е отчужден с решение на МС, областният управител изпраща искането на МРРБ, който го внася в МС с предложение да се отмени отчуждаването. По същия ред се постъпва и при отпадане на отчуждението за общински нужди, като искането там се отправя до кмета на общината.

Въпрос № 42

Обезщетяване при отчуждаване. Обезщетяване при отпадане на отчуждаването.

До 2003 г. нашето законодателство уреждаше два вида обезщетение: парично и имотно. И в двата случая обезщетението трябваше да бъде предварително и равностойно. През 2003 г. ЗДС изостави имотното обезщетение и бе въведено само паричното. През 2004 г. такава реформа бе извършена и в ЗОС. По настоящем законодателството допуска само паричното обезщетение.

Обезщетението се дължи на собственика на имота. Когато съществува спор между няколко лица за правото на обезщетение, дължимата сума се внася в търговската банка и ще се изплати на този от правоимащите, който по съдебен ред установи правата си.

При отпадане на отчуждаването собственикът може да възстанови правата си върху имота, след като възстанови полученото обезщетение. При това в негова полза възниква едно ново право за обезщетение за вреди. Собственикът може да претендира само за онези вреди, които е претърпял в следствие на отстраняването си от имота. Същевременно държавата, респ. общината, може да е направила определени подобрения през 3-годишния срок. Държавата обаче е поставена в положение на недобросъвестен владелец по отношение на направените подобрения. В този смисъл обезщетението, което ще получи собственикът при отпадане на отчуждението ще включва стойността на получените от държавата доходи и стойността на пропуснатите ползи. 

Въпрос № 43

Придобиване на право на собственост и вещни права върху недвижими имоти от чужденци. Условия за придобиването.

Придобиването на недвижими имоти от чужденци и чуждестранни ЮЛ придоби актуалност след изменението на Конституцията от 2005 г. До тогава чужденци или чуждестранни ЮЛ не можеха да придобиват право на собственост върху земя. Съгласно чл. 29 ЗС те обаче можеха да придобиват ограничени вещни права върху недвижими имоти. Конституционната забрана бе сравнително лесно преодолима чрез създаване на местни ЮЛ, които придобиваха недвижими имоти у нас. Приемането на България в Европейския съюз наложи да се отмени конституционната забрана, която бе третирана като пречка пред свободното движение на хора и капитали – Глава IV от Римския договор. 

Конституцията, с промяната на чл. 22, допусна чужденци и чуждестранни ЮЛ да придобиват право на собственост върху земя при няколко условия. Тези условия бяха подробно разписани в ЗИДЗС, обн. в ДВ бр. 24/20.03.2007 г.

Условията са следните:

1.Граждани на държавите, членки на ЕС, както и тези по Споразумението за европейското икономическо пространство (ЕС плюс Норвегия, Исландия, Лихтенщайн) могат да придобиват право на собственост върху земя при спазване на законовите изисквания и в съответствие с условията на Договора за присъединяване на България към ЕС. Същото се отнася и за ЮЛ от държавите, членки на ЕС и Споразумението за европейското икономическо пространство (СЕИП). Това придобиване е уредено като дирецктна възможност. Достатъчно е лицето да е гражданин на посочените държави и то веднага може да придобие право на собственост върху земята. Ето защо, законът не използва в този случай по-широкото понятие „чужденци”, а дирецтно насочва към гражданите и ЮЛ от ЕС и СЕИП.

2.Втората хипотеза се отнася до чужденци и чуждестранни ЮЛ, които могат да придобиват земя при условията на Международен договор, ратифициран по реда на чл. 22 от Конституцията. Тази хипотеза е значително усложнена. Трябва да са налице следните условия:

1)Международен договор;

2)Този договор трябва да е ратифициран от НС;

3)Ратификацията се извършва с мнозинство от 2/3 от всички народни представители;

4)Договорът трябва да е влязъл в сила;

5)Договорът се прилага само за напред, т.е. възникнали преди него юридически факти не се санират от последващото му приемане.

При тази хипотеза е очевидно, че най-напред трябва да се сключи конкретен договор и едва след него гражданите и ЮЛ от съответната договаряща страна ще се ползват от възможността да придобият право на собственост върху земята.

3.Третата хипотеза включва придобиване на право на собственост върху земя чрез наследяване по закон. Тя има за субект само чужди граждани.

Измененията в Конституцията и ЗС не засегнаха възможността да се придобиват органичени вещни права върху недвижими имоти. Същевременно се въведе забрана за придобиване на недвижим имот от чужда държава по наследство.

Към субектите на придобиване трябва да се посочат и чужди държави и междуправителствени организации, които могат да придобиват както право на собственост, така и ограничени вещни права върху недвижими имоти. Това става по силата на международен договор, закон или акт на МС. Най-често правилото се прилага при т.нар. „реципрочност” – тогава, когато на България се предоставя право от друга страна да придобива такива права на нейна територия – посолства, консулства, културни институти.

Същевременно в чл. 29а ЗС бе въведено ограничение по отношение на гражданите от ЕС и СЕИП. Това ограничение се свързва с тези граждани, които не пребивават постоянно в България. Статутът на постоянно пребиваване се урежда от Закона за влизане, пребиваване и напускане на България на граждани на ЕС и техните семейства от 2006 г. Тези граждани, които нямат статут на постоянно пребиваващи не могат да придобиват земя в България за втори жилищен имот до изтичането на срока, определен в Договора за присъединяване на България в ЕС. Изричен срок не е посочен в ЗС, но в Договора е фиксиран срок от 5 г., който трябва да приемем за меродавен в настоящия случай.  

